title: Muhammad Šaibani

text: Muhammad Šaibanin elämäkerta ennen vuotta 1500 on epäselvä. Šaibanidit polveutuivat Tšingis-kaanin poika Jotšista ja heidän alkuperäiset alueensa sijaitsivat Araljärven pohjois- ja itäpuolella. Muhammad syntyi vuonna 1451 ja hänen isänsä kuoli vuonna 1459 tai 1450. Muhammad kasvoi heimoliittoa Syrdarjan alueella johtaneen isoisänsä huollettavana. Amudarjan takaisen alueen turkkilais-mongolialaiseen paimentolaisväestöön oli alettu viitata mongolikauden loppupuolen islamilaisissa lähteissä nimellä "uzbek" eli "özbek". Vielä tuolloin uzbekit käsitti terminä useita eri etnisiä ryhmiä. Muhammadin isoisän kuoltua vuonna 1468 hänen johtamansa heimoliitto alkoi hajota ja Muhammad pakeni veljensä kanssa Astrahanin kaanikuntaan, josta he joutuivat pakenemaan pian edelleen. Šaibani palasi Keski-Aasiaan, jossa hän palveli vaihtelevasti keskenään kiistelevien timuridihallitsijoiden ja Tšagatai-kaanien alaisuudessa. Hänen oma vaikutusvaltansa alkoi kasvaa 1480-luvulla, jollon lähteissä mainitaan hänen tehneen ryöstöretkiä Khorasanin. Joissain lähteissä mainitaan myös hänen osallistuneen sotaretkelle Taškentiin timuridien puolella tšagataita vastaan. Muhammadin sanotaan pettäneen timuridit ja liittyneen tšagataiden puolelle näiden käydessä taisteluun. Babur käsittelee taistelua teoksessaan "Baborname", mutta hän ei mainitse Šaibanin osallsituneen taisteluun. Selvemmin Muhammad mainitaan historiallisissa lähteissä vuodesta 1500 eteenpäin, jolloin hän valloitti pitkään timuridien keskuksena toimineen Samarkandin.


title: Muhammad Šaibani

text: Uzbekit etenivät kaaninsa Muhammadin johdolla haltuunsa ottamasta Transoksaniasta Amudarjan eteläpuolelle 1500-luvun alussa. Vuonna 1501 Šaibanin johtamat joukot valtasivat Ferghanan alueen paikaliselta timuridihallitsija Baburilta. Babur vietti jonkin aikaa maanpaossa, mutta sittemmin hän perusti valloitusten jäkeen Suurmogulien valtakunnan Intiaan. Toinen Khorasania hallinnut alueen viimeinen timuridihallitsija kuoli vuonna 1506 ja Muhammadin uzbekit valtasivat Heratin uhaten näin Iranin ylänköä. Persian safavidihallitsija Isma'il I voitti kuitenkin Muhammadin joukot lähellä Mervin kaupunkia käydyssä taistelussa vuonna 15010. Muhammad sai surmansa ja Isma'il teetätti hänen pääkallostaan kullatun juomakupin. Kuppi lähetettiin puolestaan varoituksena Persian toiselle viholliselle osmaneille.


title: Muhammad Šaibani

text: Šaibanidit menettivät Muhammadin kuolman jälkeen väliaikaisesti hallitsemansa suuret kaupunkikeskukset, mutta Muhammadin sukulaispoikien onnistui vallata ne myöhemmin takaisin. Šaibanidihallitsijat hallitsivat Buharaa, Samarkandia ja Taškentia vuosisadan lopulle saakka.


title: Työturvallisuusjohtaminen

text: Työterveys- ja työturvallisuusjohtamisella pyritään työntekijöiden terveyden ja turvallisuuden parantamiseen, työpaikan riskien vähentämiseen sekä terveellisempien ja turvallisempien työolosuhteiden luomiseen. Kansainvälisesti hyväksytty viitekehys työterveys- ja työturvallisuusjohtamiseen on standardissa SFS-ISO 45001:2018.


title: Työturvallisuusjohtaminen

text: Standardi SFS-ISO 45001 korostaa systemaattista toiminnan suunnittelua, hallintaa, mittaamista ja parantamista. Se on yhteensopiva muiden johtamisjärjestelmästandardien kanssa, kuten laadunhallinnan ISO 9001 ja ympäristöasioiden hallinnan ISO 14001.


title: Työturvallisuusjohtaminen

text: SFS-ISO 45001 korvaa laajasti käytetyn julkaisun OHSAS 18001. Organisaatioilla, joilla on akkreditoitu OHSAS 18001 -sertifikaatti, on maaliskuuhun 2021 aikaa muuttaa työterveys- ja työturvallisuusjärjestelmänsä vastaamaan uutta SFS-ISO 45001:2018 -standardia.


title: Työturvallisuusjohtaminen

text:
Katso myös
Työturvallisuus
Johtaminen


title: Työturvallisuusjohtaminen

text:
Lähteet
SFS-ISO 45001:2018


title: Työturvallisuusjohtaminen

text:
Aiheesta muualla
Johtamisen standardit, SFS
Tuotteet valokeilassa, SFS


title: Tapio Rautavaaran muistomerkki

text: Tapio Rautavaaran muistomerkki eli Kulkurin uni on Helsingin Oulunkylässä sijaitseva, kuvanveistäjä Veikko Myllerin toteuttama muistomerkki laulaja-urheilija Tapio Rautavaaralle. Osin näköispatsaana toteutettu muistomerkki sijaitsee puistomaisella Oulunkylän torilla ja se on pystytetty vuonna 2000.


title: Tapio Rautavaaran muistomerkki

text: Muistomerkki muodostuu kahdesta nurmikolle ilman erillistä jalustaa sijoitetusta pronssiveistoksesta, joista toinen on Rautavaaran luonnollista kokoa suurempi näköispatsas ja toinen kuuden metrin päähän sijoitettu, noin puolitoista metriä korkea joutsen. Rautavaara on kuvattu verryttelypukuun (ns. Suomi-verkkareihin) pukeutuneena, soittamassa kitaraa ja katselemassa joutsenta. Teos viittaa Rautavaaran vuonna 1950 levyttämään suosittuun iskelmään ”Kulkuri ja joutsen” ja sen innoittajana ovat myös Rautavaarasta 1940- ja 1950-luvulla julkaistut lehtikuvat. Teoksen yhteyteen on sijoitettu pronssilaatta, jossa mainitaan Rautavaaran urheilijana voittamat arvokisojen kultamitalit.


title: Tapio Rautavaaran muistomerkki

text: Muistomerkin teetti Tapio Rautavaara -seura, joka käynnisti hankkeen vuonna 1996. Seuran puheenjohtajana toimi tuolloin Tapio Rautavaaran tytär Leena Rautavaara. Muistomerkki tilattiin kuvanveistäjä Veikko Mylleriltä, jolta vaadittiin ehdottomasti näköispatsasta abstraktin taideteoksen sijaan. Myllerin aiemmin toteuttama täysin abstrakti Risto Rytin muistomerkki oli nostattanut suuren julkisen kiistan, mutta Rautavaaran patsaan kohdalla ei käynyt samoin. Muistomerkki sijoitettiin Oulunkylään, jossa Rautavaara oli asunut suuren osan elämästään. Teos paljastettiin 18. kesäkuuta 2000 ja lahjoitettiin samalla Helsingin kaupungille. Oulunkylän Patolassa on myös Tapio Rautavaaran puisto.


title: Markku Ollikainen

text: Markku Martti Olavi Ollikainen (s. 16. maaliskuuta 1952 Rovaniemen maalaiskunta) on ympäristöekonomian professori Helsingin yliopiston maatalous-metsätieteellisen tiedekunnan taloustieteen osastolla.


title: Markku Ollikainen

text: Hän valmistui Helsingin yliopistossa valtiotieteiden maisteriksi 1983, lisensiaatiksi 1988 ja tohtoriksi 1996. Professorinimityksen hän sai vuonna 2000.


title: Daytona

text: Daytona (tyyliteltynä DAYTONA) on yhdysvaltalaisen hip-hop artisti Pusha T:n kolmas studioalbumi, jonka julkaisi GOOD Music ja Def Jam 25. toukokuuta 2018. Albumilla vierailee Rick Ross ja Kanye West, West myös tuotti jokaisen kappaleen Andrew Dawsonin ja Mike Deanin avustuksella.


title: Daytona

text: Albumi on ensimmäinen monesta albumista, jotka levy-yhtiö GOOD Music julkaisi vuoden 2018 kesäkuun ja heinäkuun aikana. West tuotti albumin vuoden 2016 aikana Wyomingissa ja tiedotti albumista ensimmäisen kerran 19. toukokuuta Twitterissä.


title: Daytona

text: Albumin kansikuva on kuva pop-laulaja Whitney Houstonin kylpyhuoneesta, artistin mukaan kansikuva oli Westin idea, hän maksoi 85 tuhatta dollaria saadakseen oikeudet kuvaan.


title: Lidmanin talo

text: Lidmanin talo on Tampereella Tammelan kaupunginosassa Väinölänkatu 1–3:ssa sijaitseva kaksi- ja osin kolmikerroksinen jugendtyylinen kivitalo jonka suunnitteli 1900-luvun alussa Vihtori Heikkilä. Vuosina 1902–1908 useassa vaiheessa rakennettu talo tuli alunperin vuonna 1899 perustetun G. E. Lidmanin leipomon käyttöön. Leipomo toimi talossa aina 1970-luvun alkuun saakka.


title: Lidmanin talo

text: Talossa on nykyisin asuntoja, lakiasiaintoimisto sekä kreikkalainen ravintola Antika. Talon erityispiirteenä on sen pyöristetyssä lounaiskulmauksessa Väinölänkadun ja Peltokadun kulmassa oleva suippo ikkunallinen torni.


Seksuaalisen väkivallan uhrien tukikeskus Seri on keskus, joka tarjoaa seksuaalisen väkivallan kohteeksi joutuneelle ihmiselle Suomessa kaiken hänen tarvitsemansa avun ilmaiseksi yhdestä paikasta. Tukikeskus auttaa yli 16-vuotiaita seksuaalirikoksen uhreja sukupuolesta riippumatta kuukauden sisällä tapahtuneesta. Keskukseen pääsee kävelemällä ovesta sisään, ilman lähetettä tai tekemättä rikosilmoitusta. Serissä kokonaisvaltaista apua saa samasta paikasta kätilöltä ja lääkäriltä (mahdolliset ensitutkimukset ja näytteiden otto), psykologilta, sosiaalityöntekijältä, joka auttaa arjen asioissa; ja kristinuskoiselta sairaalapastorilta. Keskukseen voi halutessaan tulla omaisen kanssa.


title: Seksuaalisen väkivallan uhrien tukikeskus Seri

text: Tukikeskuksen alaikäraja on 16 vuotta, mutta esimerkiksi Lastenklinikan pyynnöstä keskus ottaa näytteet alle 16-vuotiaista lapsista. Nykyisin ainoa tukikeskus on Helsingin seudun yliopistollisen keskussairaalan ylläpitämä keskus, joka sijaitsee Helsingissä Meilahdessa ja se tarjoaa apua pääkaupunkiseudun asukkaille. Keskuksia on tarkoitus perustaa lisää.


text: Tukikeskuksella on ympäri vuorokauden toimiva päivystysnumero.


text: Euroopan neuvoston sopimus, joka torjuu perheenjäseniin kohdistuvaa sekä naisiin kohdistuvaa väkivaltaa (Istanbulin sopimus), otettiin Suomessa käyttöön vuonna 2015. Sopimus velvoittaa Suomea seksuaalirikostukikeskusten perustamiseen.


text: Ensimmäinen seksuaaliväkivallan tukikeskus avattiin Helsingin Naistenklinikalle 29. toukokuuta 2017. Pääkaupunkiseudun kuntien asukkaat (helsinkiläiset, espoolaiset, vantaalaiset ja kauniaislaiset) saavat ilmaiseksi apua avatusta tukikeskuksesta. Se on Suomen ensimmäinen keskus, joka tarjoaa apua kokonaisvaltaisesti. Sitä ennen 1960-luvulta lähtien raiskauksen kohteeksi joutuneet on ohjattu Helsingissä rikosilmoituksen tekemisen jälkeen näytteiden ottoon oikeuslääkäriasemalle. Tällöin muuta apua saa useista eri paikoista ja sen saaminen on paljon kiinni uhrin omasta jaksamisesta.


text: Helmikuuhun 2018 mennessä keskuksessa oli käynyt 227 asiakasta. Heistä 222 oli naisia ja 5 miehiä.


text: Terveyden ja hyvinvoinnin laitos toivoo, että uudet tukikeskukset avataan vuoden 2019 alussa Tampereella ja Turussa, Kuopiossa ja Oulussa on suunniteltu keskusten perustamista. Keskuksia on tarkoitus avata lisäksi muihin päivystäviin sairaaloihin, kunhan terveys- ja sosiaaliuudistus on selvillä.


title: V2 Records

text: V2 Records on vuonna 1996 Richard Bransonin Iso-Britanniassa perustama levy-yhtiö. Levy-yhtiön osti vuonna 2007 Universal Music Group seitsemällä miljoonalla punnalla.


title: Matador Records

text: Matador Records on itsenäinen indie rock-musiikkiin keskittyvä levy-yhtiö, jonka perusti Chris Lombardi 1989 Yhdysvalloissa. Levy-yhtiön emoyhtiönä toimii Beggars Group.


title: Johnnie Cochran

text: Johnnie L. Cochran Jr. (/ˈkɒktən/; 2. lokakuuta 1937 – 29. maaliskuuta 2005) oli yhdysvaltalainen asianajaja, joka tunnetaan parhaiten O. J. Simpsonin puolustusasianajajana oikeudenkäynnissä, jossa Simpsonia syytettiin tämän entisen vaimon Nicole Brown Simpsonin sekä Ron Goldmanin murhista ja joka johti Simpsonin vapauttamiseen syytteistä.


title: Johnnie Cochran

text: Cochran on myös edustanut Sean Combsia lahjonta- ja asesyytteitä vastaan. Muita hänen asiakkaitaan ovat olleet Michael Jackson, Tupac Shakur, Todd Bridges, amerikkalaisen jalkapallon pelaaja Jim Brown, Snoop Dogg, entinen nyrkkeilyn raskaansarjan maailmanmestari Riddick Bowe, vuoden 1992 Los Angelesin mellakoiden uhri Reginald Oliver Denny, sekä vanki ja aktivisti Geronimo Pratt. Hän edusti myös yleisurheilija Marion Jonesia, kun tätä syytettiin dopingista lukioaikaisella urheilu-urallaan. Cochran oli tunnettu oikeussalitaidoistaan sekä siitä, että hän oli poliisiväkivallan uhrien varhainen puolestapuhuja.


title: Johnnie Cochran

text: Cochran synnyinpaikka oli Shreveport, Louisiana. Hänen isänsä oli vakuutusmyyjä ja hänen äitinsä kauppasi Avonin tuotteita. Perhe muutti länsirannikolle ja asettui Los Angelesiin vuonna 1949. Cochran kävi paikallista koulua ja valmistui luokkansa priimuksena Los Angeles High Schoolista vuonna 1955. Hän suoritti Bachelor of Arts - tutkinton liiketaloudesta Kalifornian yliopistossa vuonna 1959 ja Juris Doctor -tutkinnon Loyola Law Schoolissa vuonna 1962.


title: Johnnie Cochran

text: Thurgood Marshallin ja erityisesti tämän saavuttaman voiton oikeusjutussa "Brown v. Board of Education" innoittamana Cochran päätti omistaa elämänsä asianajajan työlle. Cochran koki uransa kutsumuksena, yhtäaikaisena mahdollisuutena tehdä moraalisesti oikeaksi katsomiaan asioita sekä haastaa väärinä pitämiään asioita.


title: Johnnie Cochran

text: Omaelämäkerrassaan "A Lawyer's Life" Cochran kirjoitti: "luin kaiken mitä löysin Thurgood Marshallista ja tulin siihen lopputulokseen, että yksi päämäärätietoinen mies voi lain avulla muuttaa yhteiskuntaa"


title: Johnnie Cochran

text: Saatuaan asianajajan oikeudet vuonna 1963 Cochran otti vastaan työn Los Angelesin kaupungin rikososaston apulaisasianajajana. Vuonna 1964 nuoren Cochranin puolustettavaksi tuli yksi hänen ensimmäisistä julkkisasiakkaistaan, koomikko Lenny Bruce, joka oli pidätetty epäiltynä siveettömyydestä. Kaksi vuotta myöhemmin Cochran siirtyi yksityiselle puolella, ja pian sen jälkeen hän avasi Los Angelesiin oman yrityksen nimeltään Cochran, Atkins & Evans.


title: Johnnie Cochran

text: Ensimmäisessä merkittävässä oikeusjutussaan Cochran edusti afrikkalais-amerikkalaista leskeä, joka haastoi oikeuteen useita poliiseja, jotka olivat ampuneen tämän miehen Leonard Deadwylerin. Vaikka Cochran hävisi jutun, siitä tuli hänen uransa käännekohta. Hän ymmärsi oikeustapauksen herättäneen mustia. Cochran kirjoitti tapauksesta muistelmissaan, että "ne olivat äärimmäisen vaikeita juttuja voittaa tuohon aikaan. Mutta Deadwylerin tapaus vahvisti näkemykseni siitä, että poliisin väärinkäytökset olivat teema, joka todella sähköisti vähemmistöyhteistön. Tapaus opetti, että tällaiset jutut voivat saada merkittävää huomiota."


title: Johnnie Cochran

text: 1970-luvun lopulla Cochran oli vakiinnuttanut maineensa mustan väestönosan keskuudessa. Monet huomiota herättäneet poliisiväkivalta- ja rikostapaukset olivat hänen käräjöimiään.


title: Johnnie Cochran

text: Vuonna 1978 Cochran siirtyi Los Angelesin piirikunnan syyttäjänvirastoon ja oli sen ensimmäinen musta syyttäjä. Hänen palkkansa pieneni päätöksen seurauksena. Julkiselle sektorille siirtyminen oli Cochranille tapa tulla "yhdeksi hyvistä tyypeistä, yhdeksi ihan huipulla". Hän alkoi vahvistaa yhteyksiään politiikan maailmaan, muuttaa omaa imagoaan ja vaikuttamaan systeemiin sen sisällä.


title: Johnnie Cochran

text: Viisi vuotta myöhemmin Cochran palasi yksityiselle sektorille ja avasi lakiasiaintoimiston omalla nimellään. Hän voitti 760 000 dollarin korvaukset Ron Settlesin perheelle. Settles oli musta amerikkalaisen jalkapallon pelaaja, jonka poliisi perheen mukaan murhasi.


title: Johnnie Cochran

text: Useimmissa oikeusjutuissaan Cochran edusti kantajia, jotka vaativat vahingonkorvauksia ja niinpä hän vastusti vahingonkorvausvastuuta koskevaa uudistusta. Koska Cochran oli menestynyt asianajaja, jo pelkkä hänen osallistumisensa jonkin jutun käsittelyyn teki rahallisen sovittelun todennäköisemmäksi.


title: Johnnie Cochran

text: Cochranin viimeisteltyä retoriikkaa ja mahtailevuutta oikeussalissa on kuvailtu teatraaliseksi. Hän ansaitsi asianajajan työllään paljon rahaa. Vuonna 2001 Cochranin kirjanpitäjä arvioi, että seuraavan viiden vuoden sisällä Cochranin omaisuus olisi arvoltaan 25–50 miljoonaa dollaria.


title: Johnnie Cochran

text: Jo ennen Simpsonin tapausta Cochran oli saavuttanut mainetta sekä rikkaiden käyttämänä juristina että menestyksekäänä vähemmistön edustajien asianajajana poliisiväkivaltaa tai kansalaisoikeuksia koskevissa tapauksissa. Kiistelty ja dramaattinen Simpsonin oikeudenkäynti kuitenkin nosti Cochranin laajemmin tunnetuksi ja ristiriitaisia mielipiteitä herättäväksi hahmoksi.


title: Johnnie Cochran

text: Cochran sanoi mielellään, että hän työskenteli "not only for the OJs, but also the No Js" viitaten siihen, että hän ajoi juristina myös tuntemattomien ja köyhien asiaa. Cochranin mielestä hänen hienoin hetkensä juristina oli saada  Geronimo Pratt vapaaksi. Cochran sanoi Prattin vapauttamiseen olleen hänen juristin työnsä "onnellisin päivä". Myös sanat Harvard Law Schoolin professori Charles Ogletree, pastori Jesse Jackson sekä koripalloilija Magic Johnson ovat antaneet lausuntoja tästä Cochranin työn puolesta.


title: Johnnie Cochran

text: Loppupuheenvuorossaan Simpsonin oikeudenkäynnin aikana Cochran lausui kuuluisaksi tulleen lauseensa "Jos se ei sovi, silloin täytyy vapauttaa." ("If it doesn't fit, you must acquit".) Lauseen oli kehittänyt Simpsonia puolustavan tiimin Gerald Uelmen. Sillä yritettiin vakuuttaa valamiehistö siitä, ettei Simpson voinut murhata Nicole Brown Simpsonia eikä Ron Goldmania. Lause viittasi siihen, että oikeusistunnossa Simpson näytti olevan vaikeuksia sovittaa käteen käsinettä, joka löytyi murhapaikalta ja jossa oli sekä Simpsonin että molempien uhrien verta.


title: Johnnie Cochran

text: Cochran ei edustanut Simpson myöhemmässä siviili-oikeudenkäynnissä, jonka mukaan Simpson oli vastuussa molemmista kuolemista. Rikosoikeudenkäynnin aikana Cochriania arvostelivat monet kommentoijat, samoin kuin jutussa syyttäjänä työskennellyt Christopher Darden. He eivät pitäneet siitä, että Cochran katsoi poliisin lavastaneen Simpsonin syylliseksi rasistisista motiiveista.  Cochran kertoi valamiehistölle, jonka enemmistö oli mustia, että poliisit yrittivät lavastaa Simpsonin tämän rodun vuoksi.


title: Johnnie Cochran

text: Robert Shapiro, Simpson asianajajatiimin toinen jäsen, syytti Cochrania "rotukortin" pelaamisesta "pakan pohjalta".  Cochran vastasi tähän, että "kyse ei ollut rodusta, kyse on varteenotettavasta epäilystä" ja jatkoi että "monet valkoiset ovat valmiita hyväksymään tämän päätöksen."


title: Johnnie Cochran

text: Syyskuussa 2012 Darden esitti, että edesmennyt Cochran oli peukaloinut oikeudenkäynnissä esillä ollutta Simpsonin hansikasta.


title: Johnnie Cochran

text: Cochran edusti menestyksellisesti Abner Louimaa, haitilaista maahanmuuttaja, joka raiskattiin New Yorkissa rikotulla luudalla tämän ollessa poliisin huostassa. Louima sai 8,75 miljoonaa dollaria sovittelussa. Louiman alkuperäisten asianajajien ja Cochranin edustaman uuden tiimin välille syntyi jännitteitä, koska alkuperäiset juristit kokivat Cochranin ja hänen kollegoidensa yrittäneen ottaa koko oikeusjutun hallintaansa.


title: Johnnie Cochran

text: Vuonna 2001 Sean (P. Diddy) Combs joutui syytteeseen varastetuista aseista ja lahjuksista. Hän palkkasi Cochranin asianajajakseen. Cochran onnistui ja Combs vapautettin syytteistä.


title: Johnnie Cochran

text: Vuonna 2002 Cochran kertoi Combsille että kyseessä olisi hänen viimeinen rikosjuttunsa. Oikeudenkäynnin jälkeen Cochran vetäytyi eläkkeelle. Hän kieltäytyi myöhemmin edustamasta  R. Kellyä ja Allen Iversonia rikosasioissa heidän pyynnöistään huolimatta.


title: AWG

text: AWG tarkoittaa:


title: Vieteriukko

text: Vieteriukko on lapsille suunnattu lelu, laatikko jossa on kampi. Kampea käännettäessä laatikon sisällä oleva soittorasia alkaa soida. Kun kampea on käännetty riittävän monta kertaa, kansi avautuu ja sisällä oleva hahmo, yleensä klovni tai hovinarri, ponnahtaa ulos laatikosta jousen avulla. Monet vieteriukot käyttävät melodiana lastenlaulua "Pop Goes the Weasel" ja hahmo ponnahtaa ulos laatikosta sanan "pop" kohdalla.


title: Greg Abbott

text: Gregory Wayne Abbott (s. 13. marraskuuta 1957 Wichita Falls, Texas) on yhdysvaltalainen lakimies ja poliitikko, joka on toiminut vuodesta 2015 Texasin kuvernöörinä. Abbott oli osavaltion oikeusministeri 2002–2015, kun hänen edeltäjänsä Rick Perry oli kuvernööri. Hän on Yhdysvaltain ensimmäinen pysyvästi pyörätuolia käyttävä kuvernööri sitten George Wallacen.


title: Greg Abbott

text: Abbott on republikaanisen puolueen jäsen ja toimi Texasin oikeusministerinä ennen kuvernööriksi tulemista. Ennen tätä hän oli Texasin korkeimman oikeuden jäsen. Tähän tehtävään hänet nimitti osavaltion silloinen kuvernööri George W. Bush.


title: Greg Abbott

text: Greg Abbott syntyi Wichita Fallsissa Doris Lechristia Jacks Abbottille ja Calvin Roger Abbottille 13. marraskuuta 1957. Hänen äitinsä oli kotiäiti ja isä pörssimeklari ja vakuutusagentti. Perhe muutti Texasin itäosissa sijaitsevaan Longviewiin Gregin olleessa 6-vuotias. He asuivat kaupungissa kuusi vuotta.


title: Greg Abbott

text: Perhe muutti Duncanvilleen Gregin käydessä high schoolia. Pian hänen isänsä kuoli ja äiti aloitti työt kiinteistöalalla.


title: Greg Abbott

text: Abbott sai kandidaatin tutkinnon liiketaloustieteestä Texasin yliopisto, Austinista. Hän tapasi tulevan vaimonsa Cecilia Phelanin yliopistolla. Abbott sai juridiikan korkeakoulutukinnon Nashvillessa sijaitsevalta Vanderbilt University Law Schoolilta.


title: Greg Abbott

text: Abbott halvaantui alaraajoista tammen kaaduttua hänen päälleen lenkin aikana heinäkuussa 1984. Hän haastoi talonomistajan ja neuvotteli itselleen yli kymmenen miljoonan dollarin arvoisen vakuutussopimuksen. Hän on istunut pysyvästi pyörätuolissa onnettomuuden jälkeen.


title: Greg Abbott

text: Abbott voitti Texasin kuvernöörinvaalit 2014 vastaehdokkaanaan demokraattisen puolueen Wendy Davis. Hän vannoi kuvernöörin virkavalan 20. tammikuuta 2015 Texas State Capitolin ulkopuolella.


title: Greg Abbott

text: Lokakuussa 2016 Abbottille ja presidentti Barack Obamalle lähetettiin kirjepommeja. Abbottin pommi ei räjähtänyt hänen avattua paketin väärin.


title: Greg Abbott

text: Tammikuussa 2017 Abbottin huhuttiin keräävän rahaa uudelleenvalintakampanjaansa varten. Hän kertoi virallisesti ehdokkuudestaan 14. heinäkuuta 2017. Abbott voitti demokraattien Lupe Valdezin marraskuussa 2018 ja sai noin 56 prosenttia äänistä. Hän aloitti toisen kautensa 15. tammikuuta 2019.


title: Greg Abbott

text: Abbott on uskonnoltaan roomalaiskatolinen. Hän on naimisissa meksikolaisyhdysvaltalaisen Cecilia Phalenin kanssa. Abbottin valinta teki Ceciliasta Texasin osavaltion ensimmäisen latinalaisamerikkalaisen kuvernöörin vaimon. Pariskunnalla on yksi adoptoitu tytär; Audrey. Greg ja Cecilia menivät naimisiin 1981. Cecilia on entinen opettaja ja rehtori. Greg osaa vähän espanjaa, muttei pysty puhumaan sitä sujuvasti.


title: Greg Abbott

text: Abbott Yhdysvaltain ensimmäinen pysyvästi pyörätuolissa istuva kuvernööri sitten Alabaman George Wallacen.


Jääkiekon 2. divisioonan maailmanmestaruuskilpailut 2019 käydään Belgradessa, Serbiassa ja Queretarossa, Meksikossa.


title: Jääkiekon 2. divisioonan maailmanmestaruuskilpailut 2019

text: A-Ryhmän paras maa nousee seuraavaksi vuodeksi 1. divisioonan B-sarjaan. B-ryhmän huonoin taas tippuu 3. divisioonan kisoihin vuodeksi 2020.


title: American Wire Gage

text: American Wire Gage (AWG) on lähinnä Pohjois-Amerikassa käytössä oleva standardi sähkökaapelien mitoille ja tehonkestolle.


title: American Wire Gage

text:
J. R. Brown Brown & Sharpe -yhtiöstä esitteli standardin vuonna 1857.
Nykyinen versio on "ASTM B258 - 02(2008) Standard Specification for Standard Nominal Diameters and Cross-Sectional Areas of AWG Sizes of Solid Round Wires Used as Electrical Conductors".


title: American Wire Gage

text:
Alkuperäisen standardin määritteli 40 kaapelin halkaisijaa 4/0, 3/0, 2/0, 1/0, 1—36.
Määritelmän mukaan 36 AWG kaapeli on halkaisijaltaan 0,00500 tuumaa ja 4/0 AWG 0,4600 tuumaa.
Kahden perättäisen kaapelin halkaisijan suhdeluku on formula_1.
Standardia on sittemmin laajennettu pienempiin johtimiin.


title: American Wire Gage

text:
Eri kaapeleille on määritelty sähkönjohtokyky ja tehonkesto.
Esim. 18 AWG kaapelin (halkaisija 0,0403 tuumaa tai 1,024 mm) katsotaan kestävän 2000 voltin ja 10 ampeerin virtaa kuumenematta yli 60 celsiusasteen 30 asteen ympäristössä. Kyseinen kaapeli sulaa 10 sekunnissa 83 ampeerin virralla tai 32 millisekunnissa 1400 ampeerilla.


title: Jääkiekon 3. divisioonan maailmanmestaruuskilpailut 2018

text: Jääkeikon 3. divisioonan maailmanmestaruuskilpailut 2018 käytiin Kapkaupungissa, Etelä-Afrikassa.


text: Kisat voitti Georgia, joka nousee seuraavaksi vuodeksi 2. divisioonan B-ryhmään.


title: Jääkiekon 3. divisioonan maailmanmestaruuskilpailut 2019

text: Jääkiekon 3. divisioonan maailmanmestaruuskilpaulut 2019 pelataan Sofiassa, Bulgariassa. Kisoihin osallistuu kuusi joukkuetta.


title: 6ix9ine

text: Daniel Hernandez (s. 8. toukokuuta 1996), tunnetaan taiteilijanimillä 6ix9ine (lausutaan ”six nine”), Tekashi69 ja Tekashi, on yhdysvaltalainen rap-artisti.


title: 6ix9ine

text: Hernandez on meksikolaista ja puertoricolaista syntyperää.


title: 6ix9ine

text: Lokakuussa 2018 hän sai neljän vuoden ehdollisen vankeustuomion osallisuudesta lapsen seksuaaliseen hyväksikäyttöön. Sen lisäksi hänen pitää suorittaa tuhat tuntia yhdyskuntapalvelua ja pidättäytyä jengiyhteyksistä. Marraskuussa 2018 hänet ja hänen Bloods-jengiin kuuluvat ystävänsä pidätettiin uudestaan ja he ovat saaneet syytteet muun muassa aseiden hallussapito- ja käyttörikoksista, aseellisesta ryöstöstä, kiristyksestä ja niihin liittyvistä väkivaltaisuuksista. Kaikkiaan jutussa on kahdeksan syytekohtaa. Kahdessa syytekohdassa syyttäjä esittää Hernandezille elinikäistä vankeusrangaistusta. 20. marraskuuta 2018 6ix9ine pidätettiin FBI:n toimesta. Häntä syytetään 17 eri rikoksesta ja hän on vaarassa saada elinkautisen vankeusrangaistuksen.


title: 6ix9ine

text: Suomessa Tekashi69 esiintyi Blockfest- ja Weekend-festivaaleilla kesällä 2018 .


title: Kanepin kunta

text: Kanepin kunta sijaitsee Kaakkois-Virossa Põlvamaan maakunnassa.


title: Kanepin kunta

text: Kunta rajoittuu etelässä Võruun ja Antslaan, lännessä Otepäähän, pohjoisessa Kambjaan ja idässä Põlvan kuntaan.


title: Kanepin kunta

text: Kanepin kunta muodostettiin vuoden 2017 kuntauudistuksessa yhdistämällä vanha Kanepin kunta, Kõlleste ja Valgjärve. Kanepissa on 4 864 asukasta (1.1.2018).


title: Kanepin kunta

text: Kunta muodostuu Kanepin pienkauppalasta (alevik) sekä 49 kylästä (küla). Kunnan keskuspaikka on Kanepin pienkauppala.


title: Kanepin kunta

text: Kanepin kunnanvaltuusto valitsi keväällä 2018 kannabis-aiheisen vaakunan kunnan symboliksi.


title: Kanepin kunta

text: Valtatie 2 Tartosta Võruun kulkee Kanepin kautta.


title: Põlvan kunta

text: Põlvan kunta sijaitsee Kaakkois-Virossa Põlvamaan maakunnassa.


title: Põlvan kunta

text: Kunta rajoittuu etelässä Võruun, lännessä Kanepiin, pohjoisessa Kambjaan ja Kastreen sekä idässä Räpinaan.


title: Põlvan kunta

text: Põlvan kunta muodostettiin vuoden 2017 kuntauudistuksessa yhdistämällä vanha Põlvan kunta, Ahja, Laheda, Mooste ja Vastse-Kuuste. Põlvassa on 14 273 asukasta (1.1.2018).


title: Põlvan kunta

text: Kunta muodostuu Põlvan epäitsenäisestä kaupungista (linn, asustusüksus), Ahjan, Moosten ja Vastse-Kuusten pienkauppaloista (alevik) sekä 70 kylästä (küla). Kunnan keskuspaikka on Põlvan kaupunki.


title: Põlvan kunta

text: Rautatie Tartosta Venäjän rajalle Koidulaan kulkee Põlvan kautta.


title: Räpinan kunta

text: Räpinan kunta sijaitsee Kaakkois-Virossa Põlvamaan maakunnassa.


title: Räpinan kunta

text: Kunta sijaitsee Peipsijärven länsirannalla rajoittuen etelässä Võruun, lännessä Põlvaan, pohjoisessa Kastreen sekä idässä Setomaahan.


title: Räpinan kunta

text: Räpinan kunta muodostettiin vuoden 2017 kuntauudistuksessa yhdistämällä vanha Räpinan kunta, Veriora ja Tartumaan Meeksi pois lukien Meeksin Järvseljan ja Rõkan kylät. Räpinassa on 6 518 asukasta (1.1.2018).


title: Räpinan kunta

text: Kunta muodostuu Räpinan epäitsenäisestä kaupungista (linn, asustusüksus), Mehikoorman, Verioran ja Võõpsun pienkauppaloista (alevik) sekä 62 kylästä (küla). Kunnan keskuspaikka on Räpinan kaupunki.


title: Räpinan kunta

text: Rautatie Tartosta Venäjän rajalle Koidulaan kulkee Räpinan kautta.


title: Ranskan Intia

text: Ranskan Intia (, virallisesti "Établissements français dans l’Inde") oli erillisistä enklaaveista koostunut Ranskan siirtomaa Etu-Intiassa. Sen hallinnollinen keskus oli Pondichéry. Alueen pinta-ala oli 509 neliökilometriä. Asukkaita oli 362 000 henkeä vuonna 1948. Ranska luovutti alueen Intialle vuonna 1954.


title: Ranskan Intia

text: Ranskan Intiaan kuului viisi entistä kauppa-asemaa: Chandernagor Bengalissa, Pondichéry, Karikal ja Yanaon itärannikolla ja Mahé läntisellä Malabarrannikolla. Se käsitti lisäksi joukon pieniä markkinapaikkoja ja varastoalueita, joista käytettiin nimityksiä "loge", "factorie" tai "terrain". Niiden yhteispinta-ala oli arviolta neljä neliökilometriä ja asukasluku 2 000–3 000 henkeä (vuonna 1947).


title: Ranskan Intia

text: Suurin osa väestöstä asui Pondichéryssa, joka oli myös pinta-alaltaan laajin alue, noin 300 neliökilometriä. Alueiden etäisyys toistaan oli 150–1 905 kilometriä, mikä vaikeutti niiden hallintoa ja pakotti käyttämään Brittiläisen Intian infrastruktuuria. Pondichéry koostui kahdestatoista ja Mahé ja Yanaon kahdesta erillisestä maapalasta, joita brittien ja myöhemmin Intian hallitsemat alueet erottivat toisistaan.


title: Ranskan Intia

text: Ranskan Intia oli myös väestöltään hajanainen. Pondichéryn ja Karikalin asukkaat olivat tamileja, Chandernagorin bengaleja, Mahén malajalamin ja Yanaonin telugun puhujia. Eurooppalaisia oli vuonna 1948 vain 781 henkeä. Hindulaisia oli 86 %, katolisia 7,6 % ja muslimeja 6 % vuonna 1926.


title: Ranskan Intia

text: Ranskalaiset saapuivat Intiaan portugalilaisten, hollantilaisten ja englantilaisten vanavedessä 1600-luvulla. Ludvig XIV:n valtionvarainministeri Jean-Baptiste Colbert perusti vuonna 1664 Ranskan Itä-Intian kauppakomppanian, jonka toimintaa jatkoi vuoteen 1769 saakka "Compagnie des Indes Perpétuelles". Komppania perusti kauppa-aseman Pondichéryn kalastajakylään vuonna 1674, Chandernagoriin Kalkutan pohjoispuolelle vuonna 1688, Mahéen vuonna 1720 ja Karikaliin vuonna 1739. Yanaonissa ranskalaiset olivat harjoittaneet kaupankäyntiä vuodesta 1731, mutta heidän omistuksensa tunnustettiin vasta 1750. Intiaan tuotuja tavaroita olivat viini, kankaat, rauta, lyijy ja tina, kun taas Ranskaan vietiin muun muassa puuvillakankaita, silkkiä, oopiumia, ammusten valmistamiseen tarvittavaa nitraattia, mausteita, teetä ja Länsi-Afrikassa rahana käytettyjä kaurikotiloita.


title: Ranskan Intia

text: Ranskan ja Britannian taloudellinen kilpailu kärjistyi 1700-luvun puolivälissä. Kauppakomppanian kuvernööri Joseph-François Dupleix ryhtyi laajentamaan Ranskan omistuksia Etelä-Intiassa ja Deccanin ylängöllä solmimalla liittosopimuksia paikallisten hallitsijoiden kanssa. Komppania ei kuitenkaan ollut kiinnostunut aluevalloituksista ja Dupleix kutsuttiin takaisin kotimaahan. Seitsenvuotinen sota vuosina 1756–1763 vahvisti Britannian asemia. Napoleonin sotien aikana miehitetyt kauppapaikat palautettiin Ranskalle Pariisin rauhassa vuonna 1815, mutta maalta kiellettiin niiden linnoittaminen ja sotajoukkojen pitäminen.


title: Ranskan Intia

text: Ranskan Intian taloudellinen tilanne oli vuoden 1815 jälkeen vaikea Britannian saarrosta johtuneen kaupankäynnin tyrehtymisen seurauksena. Ranskalaiset eivät kuitenkaan hylänneet aluettaan, vaan kehittivät sen hallintoa ja pyrkivät ottamaan paremmin huomioon myös paikallisen väestön tarpeet. Pienuudestaan huolimatta Ranskan Intia oli 1800-luvun loppupuolelle saakka Algerian jälkeen Ranskan väkirikkain siirtomaa. Sen asukkaat saivat Ranskan kansalaisuuden ja äänioikeuden parlamenttivaaleissa vuonna 1848. Alueen parlamenttipaikka lakkautettiin kuitenkin jo seuraavana vuonna ja se palautettiin vasta vuonna 1871. Seuraavana vuonna perustettiin paikallista väestöä edustaneet kunnallis- ja siirtomaaneuvostot. Todellinen valta pysyi kuitenkin kuvernöörin ja virkamiesten käsissä.


title: Ranskan Intia

text: Alueen talous alkoi elpyä tullimaksujen alentamisen jälkeen vuonna 1860. Tärkeimmät vientituotteet olivat seesami, indigoväri, puuvilla ja maapähkinät. Maataloutta ja liikenneyhteyksiä kehitettiin, ja monet intialaiset hakeutuivat ansiotöihin Ranskan ja Britannian siirtomaiden sokeriruokoviljelmille. Vuoden 1885 tienoilla suunta kuitenkin kääntyi, ja Pondichéry menetti asemansa vientisatamana Madrasille. Väestö sai elantonsa riisin viljelystä, tekstiiliteollisuudesta ja kalastuksesta. Koululaitosta kehitettiin, mutta sen laajentaminen paikallisen väestön keskuuteen törmäsi ranskan kielen taidon vähäisyyteen, konservatismiin ja kastieroihin.


title: Ranskan Intia

text: Ranskan Intia oli pieni, hajanainen ja taloudellisesti vähäpätöinen, mutta sillä oli huomattava merkitys maan siirtomaavallan ja kulttuuriarvojen symbolina. Vuonna 1946 se sai Ranskan merentakaisen alueen aseman ja sen asukkaista tuli Ranskan unionin kansalaisia. Toisessa maailmansodassa koetun nöyryytyksen jälkeen ranskalaiset halusivat pitää kiinni alueistaan myös Intian itsenäistyttyä vuonna 1947. Jawaharlal Nehru vaati kaikkien vieraiden valtioiden hallitsemien alueiden liittämistä Intiaan. Eräänlaisena hyväntahdon eleenä Ranska luopui vuoden lokakuussa 1947 "loge"-alueistaan, joita se ei käytännössä muutenkaan hallinnut.


title: Ranskan Intia

text: Ranskalaishallintoon tyytymättömimmän Chandernagorin kunnanvaltuusto päätti vuonna 1948 liittyä Intiaan. Päätös hyväksyttiin seuraavana vuonna järjestetyssä kansanäänestyksessä ja vahvistettiin vuonna 1951 solmitulla sopimuksella. Vuoden 1949 huhtikuussa Intia irtisanoi brittien vuonna 1941 solmiman tulliliittosopimuksen, jolla oli sodan aikana helpotettu Charles de Gaullea tukeneen Ranskan Intian tilannetta. Poliittinen ja taloudellinen painostus, 1930-luvulla alkanut intialaisen nationalismin nousu ja lisääntyneet levottomuudet siirtomaa-alueilla sekä tappio Indokiinassa saivat Ranskan lopulta antamaan periksi. Intiaa kannattavat aseelliset joukot ottivat haltuunsa Yanaonin ja Mahén kesä-heinäkuussa 1954 ja saman vuoden lokakuussa siirtomaan kunnanvaltuustojen ja edustajainkokouksen jäsenet päättivät liittymisestä Intiaan.


title: Ranskan Intia

text: Ranskan hallitus luovutti alueen Intialle de facto 1. marraskuuta 1954, mutta Ranskan parlamentti hyväksyi vuonna 1956 solmitun luovutussopimuksen vasta heinäkuussa 1962. Pondichéryn, Karikalin, Mahén ja Yanaon alueista tuli Intian hallituksen nimittämän varakuvernöörin johtama Pondicherryn osavaltio, jolla oli vaaleilla valittu lainsäädäntökokous ja sen edustajista nimitetty ministerineuvosto. Se sai liittovaltion alueen statuksen vuonna 1962.


title: Martti Merilinna

text: Martti Merilinna (s. 17. toukokuuta 1945) on suomalainen insinööri, Tekniikan Maailma-lehden entinen päätoimittaja ja Autoliiton puheenjohtaja.


title: Martti Merilinna

text: Merilinna alkoi opiskeluaikanaan kirjoittaa Tuulilasi-lehteen mutta siirtyi sitten Tekniikan Maailma-lehteen tekemään rengastestejä. 1970-luvulla hän työskenteli muun muassa TVH:lla liikenneturvallisuusinsinöörinä ja toimi samalla free lance-autotoimittajana. Vuonna 1979 hänestä tuli Tekniikan Maailman auto- ja liikenneasioista vastaava toimituspäällikkö ja vuonna 1999 lehden päätoimittaja. Merilinna oli päätoimittajana vuoteen 2009 saakka. Hän sai Valtion journalistipalkinnon vuonna 2009.


title: Martti Merilinna

text: Martti Merilinna valittiin vuonna 2008 Autoliiton puheenjohtajaksi ja hän jatkaa edelleen tässä tehtävässä.


title: Mauri Salo (toimittaja)

text: Mauri Salo (s. 1936 Helsinki) on suomalainen Tekniikan Maailma -lehden entinen päätoimittaja.


title: Mauri Salo (toimittaja)

text: Salo tuli Tekniikan Maailma -lehteen toimitusharjoittelijaksi vuonna 1959 ja oli lehden palveluksessa 40 vuotta toimien viimeksi päätoimittajana 1990–1999. Hän sai Valtion lehtimiespalkinnon vuonna 2000.


title: Baijeri-München

text: Baijeri-München oli herttuakunta, joka oli osa Pyhää saksalais-roomalaista keisarikuntaa vuodesta 1392 vuoteen 1505.


title: Baijeri-München

text: Baijeri-Landshutin herttuan Tapani II:n kuoltua vuonna 1375, hänen poikansa Tapani III, Fredrik ja Juhana II hallitsivat herttukuntaa yhdessä. Seitsemäntoista vuoden jälkeen he pättivät jakaa perintönsä ja Baijeri-Landshut jaettiin kolmeen osaan. Juhana II sai Baijeri-Münchenin, Tapani II Baijeri-Inglostadtin ja Frederik sen mitä Baijeri-Landshutista jäi jäljelle.


title: Baijeri-München

text: Baijeri-München kasvoi hieman vuonna 1492, kun Baijeri-Straubingin maat jaettiin baijerilaisten herttuoiden kesken. Baijeri-München oli olemassa hieman yli sata vuotta, ennen kuin Albert IV yhdisti Baijerin vuonna 1505 Landshutin perimyssodan jälkeen.


title: Kaniška

text: Kaniška oli alueita Intian niemimaan pohjoisosassa, Afganistanissa ja Keski-Aasiassa hallineen Kušan-valtakunnan ehkä tunnetuin hallitsija, joka eli suurin piirtein ensimmäisellä vuosisadalla ajanlaskun alun jälkeen. Kaniška tunnetaan lähinnä kiinalaisten lähteiden perusteella, joiden mukaan hän piti mahajana-buddhalaisuuden koulukunnan syntyyn johtaneen buddhalaisen kokouksen.


title: Kaniška

text: Kaniška tunnetaan lähinnä kiinalaisten historiallisten lähteiden perusteella. Hänet mainitaan erityisen usein etenkin buddhalaisuuteen liittyvässä perimätiedossa. Kaniškan valtakautta ei ole voitu ajoitaa tarkasti, mutta tavallisimpien arvioiden mukaan hän hallitsi ajanjaksolla vuosien 78 ja 144 välillä.


title: Kaniška

text: Kaniškan valtakaudella Kušan-valtakunnan pääkaupunki oli mahdollisesti Purusapura-niminen kaupunki lähellä nykyistä Peshawaria Pakistanissa. Hänen hallitsemansa valtakunta ulottui Uzbekistanista lännessä Gangesjoelle idässä, Keski-Intiaan etelässä ja Pamirvuoristoon pohjoisessa. Kušanit ulottivat valtansa Kaniškan kaudella mahdollisesti myös nykyisen Sinkiangin alueen kaupunkivaltioihin, kuten Hotaniin, Kašgariin ja Yarkantiin. Kaniškan kausi tunnettiin myös buddhalaisuuden leviämisestä. Kiinalaisten lähteiden mukaan Kaniška kutsui koolle buddhlaisen kokouksen Kašmirissa, jossa buddhlainen kaanon kirjattiin ylös kuparilaatoille. Kokouksesta sai alkunsa buddhalaisuuden mahajana-koulukunta. Kušan-valtakunnan alueet Keski-Aasiassa auttoivat buddhalaisuutta leviämään Kiinaan, jonne se ilmestyi 100-luvulle tultaessa. Alkuperäiset tekstit ovat sittemmin hävinneet, mutta ne ovat säilyneet kiinalaisina käännöksinä.


title: Kaniška

text: Kaniškan kaudella hänen valtakuntansa menestyi myös taloudellisesti. Kauppa etenkin Rooman valtakunnan kanssa kasvoi silkkitietä pitkin, jonka kautta levisi kauppatavaran ohella myös kulttuuria. Esimerkiksi Gandhara-taiteeseen vaikuttivat kreikkalais-roomalaiset taiteet.


title: Meksikon ja Yhdysvaltain raja-aita

text: Meksikon ja Yhdysvaltain raja-aita on maiden rajalle rakennettu noin 1 000 kilometrin pituinen turva-aita, joka kattaa noin kolmasosan koko rajan pituudesta. Yhdysvallat on rakentanut aitaa 1990-luvulta alkaen, ja sitä laajennettiin etenkin George W. Bushin presidenttikaudella mutta myös Barack Obaman kaudella. Aidan rakentaminen on maksanut yli kaksi miljardia dollaria.


title: Meksikon ja Yhdysvaltain raja-aita

text: Aidasta noin puolet on keskimäärin viisi metriä korkeaa ja tarkoitettu jalankulkijoiden pysäyttämiseen. Tätä aitaa on kolmea tyyppiä: metallilevyä, kaltereita ja metalliverkkoa. Loput aidasta on noin metrin korkuista ja tarkoitettu autojen pysäyttämiseen. Aidan ensimmäinen pätkä alkaa noin 25 kilometriä Rio Granden suusta sisämaahan. Texasin kohdalla aitaa on vain vähän. Tyynenmeren rannalla Tijuanan pohjoispuolella aita ulottuu 90 metrin verran mereen.


title: Meksikon ja Yhdysvaltain raja-aita

text: Yhdysvaltain presidentti Donald Trump määräsi asetuksella vuonna 2017 rajamuurin rakentamisen Meksikon-rajalle. Muurilla Trump haluaa pysäyttää huumeiden ja rikollisuuden tulon sekä laittoman maahanmuuton Yhdysvaltoihin. Muurin on tarkoitus kattaa nekin alueet, joille nykyinen raja-aita ei ulotu.


title: Meksikon ja Yhdysvaltain raja-aita

text: Presidentille esiteltiin Kaliforniassa maaliskuussa 2018 muurin prototyyppejä. Hän pitää kokonaan betonista rakennettua muuria parhaana vaihtoehtona, sillä sitä pitkin on vaikeinta nousta.


title: Meksikon ja Yhdysvaltain raja-aita

text: Muuria on vuoden 2018 aikana alettu rakentaa ainakin New Mexicon ja Texasin etelärajoille. Koko muurille tarvitaan presidentin mukaan 25 miljardin dollarin rahoitus, josta syyskuuhun 2018 mennessä kongressi on hyväksynyt 1,6 miljardia dollaria. Trump aikoi alun perin maksattaa rakentamisen Meksikolla, mihin Meksiko ei ole suostunut.


title: Yandex Map editor

text: Yandex Map editor vuosina toiminut verkkopalvelu, jonka avulla rekisteröityneet käyttäjät pystyivät muokkaamaan Yandex Mapsin karttoja. Yandex avasi Map editor vuonna 2010, jotta vapaaehtoiset käyttäjät voisivat korjata Yandex Mapsin puuttuvia ja vanhentuneita karttoja. Map editor tehdyt muokkaukset vaativat riittävän monen käyttäjän hyväksynnän päästäkseen Yandex Mapsiin kaikkien näkyville.


title: Kansojen ystävyyden monumentti

text: Kansojen ystävyyden monumentti eli Ystävät ja kylänmiehet on Helsingin Itäkeskuksessa sijaitseva kuvanveistäjä Antti Neuvosen veistos. Se pystytettiin YYA-sopimuksen 35-vuotismuistomerkiksi vuonna 1983. Muistomerkki sijaitsee Ystävyydenpuistossa Kauppakartanonkadun varrella vastapäätä Itäkeskuksen maamerkkiä.


title: Kansojen ystävyyden monumentti

text: Pronssiveistos esittää kymmentä tyyliteltyä ihmishahmoa – kahdeksaa aikuista ja kahta sylilasta – kokoontuneena yhteen. Lapset koskettavat toisiaan, luoden yhteyden kahden vastakkain seisovan ihmisryhmän välille. Hahmot seisovat matalalla kolmiportaisella kivijalustalla, jonka vieressä on pieni vesiallas ja suihkulähde, ”rauhan lähde”. Jalustaan kiinnitetyssä laatassa lukee latinaksi "Monumentum amicitiae populorum" (”Kansojen ystävyyden monumentti”). Korkein hahmo on 3,6 metriä korkea. Neuvonen on totutusta poiketen sijoittanut lapset miespuolisten hahmojen, siis isien eikä äitien syliin.


title: Kansojen ystävyyden monumentti

text: Helsingin Kaivopuiston rantaan oli jo vuonna 1968 pystytetty YYA-sopimuksen 20-vuotisjuhlien yhteydessä Essi Renvallin "Rauhanpatsas". Aloitteen uudesta muistomerkistä ja puistosta Suomen ja Neuvostoliiton ystävyydelle teki 1970-luvun lopulla SKDL:n kaupunginvaltuutettu Kalevi Kilpi. Helsingin kaupunginhallitus julisti muistomerkistä vuonna 1978 kilpailun, johon tuli 48 ehdotusta. Voittajaksi valittiin kuvanveistäjä Antti Neuvosen ehdotus "Ystävät ja kylänmiehet". Veistos liittyi YYA-sopimuksen 35-vuotisjuhliin. Se paljastettiin 9. marraskuuta 1983. Paljastuspuheen piti kaupunginvaltuuston puheenjohtaja Harri Holkeri.


title: Kansojen ystävyyden monumentti

text: Helsinki lahjoitti vuonna 1984 Moskovan kaupungille Neuvosen veistoksen "Rauhan lapset", joka on muunneltu versio "Kansojen ystävyyden monumentin" neljästä hahmosta. Se sijoitettiin Moskovan Ystävyydenpuistoon muiden ulkomailta lahjoitettujen veistosten joukkoon. Vastalahjana Moskovan kaupunki lahjoitti vuonna 1990 Helsingille Oleg Kirjuhinin veistoksen "Maailman rauha", joka pystytettiin Hakaniemenrantaan.


title: Barnum’s American Museum

text: Barnum’s American Museum sijaitsi Broadwayn ja Ann Streetin kulmassa New York Cityssä, Yhdysvalloissa vuosina 1841–1865. Museon omisti kuuluisa showmies P. T. Barnum joka osti sen osti John Scudderilta vuonna 1841. Museo tarjosi erikoisia nähtävyyksiä sen ajan ihmisille. Museo tuhoutui tulipalossa vuonna 1865.


title: Barnum’s American Museum

text: Vuonna 1841 Barnum osti Scudder's American Museumin vastapäätä  St. Paulia, Broadwayn kulmasta Ann Streetiltä. Museo avattiin 1. tammikuuta 1842. Siihen kuului museo, luentosali, vahakabinetti, teatteri ja paikan vetonaulana toimi kummajaisnäytös. Kummajaisnäytöksessä oli muun muassa Feejeen Merenneito (muumioitunut apina johon oli liitetty kalan pyrstö), Chang ja Eng, jotka olivat siamilaisia kaksosia, sekä myös ajan hengen mukaan kääpiöitä ja jättiläisiä sekä intiaaneja, jotka lauloivat ja esittivät perinteisiä lauluja ja tansseja. John "Grizzly" Adamsin koulutettuja karhuja sekä esityksissä vaihtuvia taikureita, vatsastapuhujia ja blackface esiintyjiä. Siihen kuului myös pieni eläintarha jossa oli eksoottisia eläimiä sekä myös maitovalaita.


title: Barnum’s American Museum

text: Museo oli auki viisitoista tuntia päivässä ja siellä saattoi käydä 15 000 kävijää päivässä. Sillä oli vuosien 1841–1865 välillä 38 miljoonaa asiakasta jotka maksoivat 25 senttiä museoon pääsystä. Yhdysvaltojen väestö oli vuonna 1860 alle 32 miljoonaa.


title: Barnum’s American Museum

text: Marraskuussa 1864 Yhdysvaltojen Etelävaltioiden Konfederaation Manhattanin armeija yritti polttaa museon mutta ei onnistunut siinä. Se kuitenkin paloi 13. heinäkuuta 1865 maan tasalle, tulipalossa joka oli yksi suurimmista joka New Yorkissa oli siihen asti nähty. Osa eläimistä pääsi pakenemaan ulos palavasta rakennuksesta, mutta osa niistä joutui poliisien ampumiksi. Eläimiä jäi loukkuun häkkeihin palavassa rakennuksessa, jolloin niitä paloi kuoliaaksi liekeissä. Myös kaksi maitovalasta kuoli, kun niiden altaat alkoivat ""kiehumaan"" palon kuumuudessa. Myös useita palomiehiä kuoli palossa sekä karanneet eläimet aiheuttivat sekasortoa. Johnny Denham nimisen palomiehen väitetään joutuneen tappamaan karanneen tiikerin kirveellään kun se yritti hyökkätä hänen kimppuunsa tämän mennessä palavaan rakennukseen, josta pelasti 180-kiloisen naisen kantamalla hänet olkpäällään ulos. Barnum avasi uuden museon, mutta myös se paloi tulipalossa vuonna 1868. Tämän jälkeen Barum alkoi poliitikoksi ja perusti sirkuksen. Barnumin American Museum oli yksi suosituimmista nähtävyyksistä aikoinaan.


title: Barnum’s American Museum

text: Barnumin Museon tilalle Ann Streetille rakennettiin New York Herald sanomalehden uusi rakennus pian palon jälkeen.


title: Barnum’s American Museum

text: Heinäkuussa 2000 virtuaalinen versio museosta avattiin Internettiin, ja sitä tukee National Endowment for the Humanities.


title: Barnum’s American Museum

text: Museo oli toiminnassa 25 vuoden ajan. Museossa oli nähtävyyksiä sekä kummajaisia joista se oli kuuluisa. Eräs heistä oli Kenraali Tom Thumb joka oli 25 tuumaa (63,5 senttiä) pitkä kääpiö, joka oli niin kuuluisa, että Englannin kuningatar Victoria halusi nähdä hänen esityksensä kahdesti ja Abraham Lincoln henkilökohtaisesti onnitteli Thumbia hänen häissään. Thumb ei ollut ainoa erikoinen ihminen siellä. Siellä oli myös Fidžin Merenneito ja Josephine Boisdechene, jolla oli pitkä parta. Hänen partansa oli kasvanut jo 2 senttiä pituutta, kun hän oli vasta kahdeksan vuotta vanha. Kummajaisnäyttelyssä oli myös William Henry Johnson, jolla oli erikoisen muotoinen pää. Hän oli yksi Barnumilla pisimpään esiintyneistä kummajaisista. Kummajaisnäyttelyssä olleet Chang ja Eng, siamilaiset kaksoset, olivat kuulemma erittäin riitaisia keskenään.


title: Barnum’s American Museum

text: Museossa oli myös teatteri, nimeltään "Luentosali"


title: Barnum’s American Museum

text: Jossain vaiheessa, Barnum huomannut, että ihmiset viipyivät liian pitkään hänen näyttelyissään ja hän huomautti heitä sanomalla "This Way to the Egrees". (suom. Tätä-tietä pois) "Egress" oli toinen sana sanalle "Exit" englannin kielessä, ihmiset aina tottelivat Barnumia.


title: Barnum’s American Museum

text: Viisikerroksinen rakennus oli toiminut myös kouluna. Lisäksi museossa oli erilaisia näyttelyitä, joissa oli muun muassa täytettyjä eläimiä ja historiallisia maalauksia. Shakespearen näytelmiä esitettiin yleensä "Luentosalissa".


title: Wagner Reloaded (Live in Leipzig)

text: Wagner Reloaded on vuonna 2013 ilmestynyt Apocalyptican livealbumi, joka on tehty yhteistyössä koreografi Gregor Seyffertin ja MDR Symphony Orchestran kanssa. Levy on taltioitu Leipzigissa Leipzig Areenalla Richard Wagnerin 200-vuotisjuhlatilaisuudessa. Levyllä on Apocalyptican uutta tuotantoa, joka on sävelletty tapahtumaa varten.


title: Skam Austin

text: Skam Austin on yhdysvaltalainen versio norjalaisesta sarjasta Skam. Sarja kertoo nuorten elämästä Austinissa, Texasissa.


title: Skam Austin

text: Sarjan ensimmäinen tuotankokausi kertoo Meganista sekä hänen seurustelu- ja ystävyyssuhteistaan. Megan saa uusia ystäviä nimeltään, Grace, Kelsey, Jo ja Zoya. Myös sarjassa näkyy hänen poikaystävänsä Marlon ja hänen kaverinsa Tyler ja Shay.


title: Kääpiökirjaajat

text: Kääpiökirjaajat ("Crypturgus") on kovakuoriaisten lahkoon kuuluva kaarnakuoriaissuku. Sukuun kuuluvien lajien määrä on yli 30, mutta lajimäärä vaihtelee eri lähteissä.


title: Pakkosterilisointi

text: Pakkosterilisointi eli pakkosterilointi tai pakkosterilisaatio tarkoittaa ilman kohteena olevan henkilön lupaa tehtävää leikkausta, jonka tarkoitus on aiheuttaa steriiliys eli lisääntymiskyvyttömyys. Pakkosterilisaatio on ihmisoikeusrikos, joka rikkoo ruumiillista itsemääräämisoikeutta. Ihmisoikeusjärjestö Amnesty rinnastaa pakkosterilisaation ja pakollisen ehkäisyn kidutukseen.


title: Pakkosterilisointi

text: Kansainvälisen rikostuomioistuimen Rooman perussäännön (7 artikla) mukaan "pakkosterilisaatio tai muu törkeä seksuaalisen väkivallan muoto" on rikos ihmisyyttä vastaan, jos se tehdään tietoisesti osana siviiliväestöön kohdistuvaa mittasuhteiltaan laajaa tai järjestelmällistä hyökkäystä.


title: Pakkosterilisointi

text: Pakkosterilisaatio on kuitenkin laillista yhä muun muassa Suomessa, jos sen tekee vajaavaltaiselle henkilölle, joka ei kykene ymmärtämään sterilisaation merkitystä, hänen laillisen edustajansa pyynnöstä.


title: Pakkosterilisointi

text: Myös sukupuoltaan vahvistava transsukupuolinen joutuu todistamaan olevansa lisääntymiskyvytön, jotta hän saa sukupuolensa virallistettavaksi maistraatissa. Lisääntymiskyvyttömyydeksi hyväksytään yleensä ulkonäköä muokkaavan hormonihoidon vaikutus. Transsukupuolinen voi myös hakea sterilisaatiota kahden lääkärin päätöksellä. Operaation nimittäminen pakkosterilisaatioksi ei ole transihmisten osalta asiallista, koska sterilisaatiota on haettava itse, eikä sitä tarvita, jos käyttää hormonihoitoa.


title: Pakkosterilisointi

text: Eri maissa ihmisiä on sterilisoitu vasten heidän tahtoaan useista syistä. Vallanpitäjät haluavat, että uhriksi joutuva henkilö ei saa enää lapsia. He voivat haluta kostaa alistettuna elävälle ihmisryhmälle, kuten eri kansaa edustaville, heidän vastarintansa ja osoittaa ylivaltaansa ja nöyryyttää heitä pakottamalla alastomiksi ja leikatuiksi; tai saada koko väestöryhmä katoamaan. Pakkosterilisaatiot voivat olla osa vainoa tai joukkotuhontaa.


title: Pakkosterilisointi

text: Vallanpitäjät voivat myös vastustaa sitä, että yhteisiä rahoja käytetään sairaiden ja vammaisten tarpeisiin, jos he tarvitsevat muita enemmän rahaa tai kaikki mitä he tekevät häiritsee, eivät kykene työntekoon tai sairaus tai kehitysvamma periytyy mahdollisesti heidän lapsilleen. Tällöin terveyden- ja sosiaalihuoltoon käytettäviä rahoja säästettäisiin pakkosterilisaation avulla.


title: Pakkosterilisointi

text: Maissa, joissa tehdään pakkosterilisaatioita, sitä perustellaan myös ihmisten omalla parhaalla; sillä että jos ihmisellä on iso kehitysvamma, raskaus olisi hänelle henkisesti vaikeaa ja ruumiillisesti riski. On myös väitetty, että ihminen, jolla on vaikeuksia hallita omaa elämäänsä on onnellisempi, jos hän ei saa lapsia taakakseen, tai että on hyvä, ettei lasten tarvitse syntyä oloihin, joissa heitä kohdellaan huonosti.


title: Pakkosterilisointi

text: Usein sterilisaation takana on rodunjalostusajattelu eli eugeniikka, jonka mukaan valtion väestön geenien ominaisuuksia tulee parantaa edistämällä hyvien ja vähentämällä huonojen yleisyyttä. 1800-luvun lopussa ja 1900-luvun alussa avoimesti ilmoitettu rodunjalostuspolitiikka oli suosittua Yhdysvalloissa ja Euroopassa, kuten Saksassa ja Pohjoismaissa.


title: Pakkosterilisointi

text: Australiassa on laillista tehdä holhoustuomioistuimen tai perhetuomioistuimen luvalla vastoin kohteen tahtoa sterilisaatioleikkaus aikuiselle tai alaikäiselle, jolla on kehitysvamma, jos hänen ei katsota voivat antaa suostumustaan. Vanhempi tai edunvalvoja voi laittaa hakemuksen. Sen jälkeen pakkosterilisoitavaksi ehdotettua edustaa riippumaton edunvalvoja. Edunvalvoja saa oikeudelta luvan, jos todistaa, että pakkosterilisaatio on uhrin parhaaksi. Steriiliyden voi saada suun kautta syötävillä ehkäisypillereillä, ihonalaisella hormonikapselilla tai kohdunpoistolla. Ehkäisypillereiden syöttäminen ihmiselle vastoin tahtoa ei vaadi oikeuden päätöstä.


title: Pakkosterilisointi

text: Vuonna 2013 Yhdistyneiden kansakuntien Vammaisten henkilöiden oikeuksien komitea (CRPD) vaati hallitusta kieltämään pakkosterilisaatiot. Australian senaatin tutkintakomitea suositteli pakkosterilisaatioita säädeltävän, muttei kiellettävän. Komitean puheenjohtaja, senaattori Rachel Siewert kannattaa pakkosterilisaatioita, jos uhrilla ei ole kykyä antaa suostumusta ja tilanne on hengenvaarallinen. Ihmisoikeusjärjestö Human Rights Watch arvosteli naisten ja tyttöjen pakkosterilisaatiokäytäntöä vuosiraportissaan vuonna 2014.


title: Pakkosterilisointi

text: Yleisiä syitä pakkosterilisaatioille on raiskausten peittely ja tytön kuukautisten alkaminen. Naiset, joilla on kehitysvamma, joutuvat paljon muita ihmisiä todennäköisemmin seksuaalisen hyväksikäytön kohteiksi, ja moni heistä alaikäisinä. Pakkosterilisaatiota kannattavat pitävät raskaaksi tulemista ei-toivottavana, koska lapselle tulisi tavallista todennäköisemmin kehitysvamma, mitä he eivät pidä toivottavana; tai henkilö ei osaisi huolehtia lapsesta. Uhrin vaikeudet huolehtia kuukautisistaan ovat myös syynä. Vammaisten oikeusjärjestö Advocacy for Inclusionin edustajan mukaan naisia ei kuunnella yhtä hyvin, kuin heitä holhoavia henkilöitä.


title: Pakkosterilisointi

text: Kiinan vallanpitäjät eivät halua väestön kasvavan, joten voimassa on laki, joka kieltää kolmannen lapsen hankkimisen. Viranomaiset hakevat kaksi lasta hankkineita naisia rangaistuksena pakkosterilisoitaviksi, jotta he eivät saisi lisää lapsia. Politiikan vuoksi vanhemmat hylkäävät lapsia. Paperittomille lapsille ei myönnetä kotipaikkaoikeutta eli he eivät pääse sairaalaan ja heitä rangaistaan avioliittokiellolla. Pakkosterilisaatioita tehtiin etenkin 1980- ja 1990-luvuilla.


title: Pakkosterilisointi

text: Viranomaiset eivät joudu pakkosterilisaatioista vastuuseen oikeusvaltion periaatteiden mukaisesti. Amnestyn mukaan Kiinassa on oma hallintokoneisto, jonka tavoitteena on peitellä ja estää pakkosterilisaatiosta seuraavia oikeudenkäyntejä. Osa pakksterilisaatiotapauksista on päätynyt oikeuskäsittelyyn.


title: Pakkosterilisointi

text: Perussa sterilisoitiin 1990-luvulla ihmisiä pakolla. Rikoksen kohteena oli jopa 300 000 ihmistä; etenkin köyhiä, alkuperäiskansoihin kuuluvia ihmisiä. Vuonna 2017 ketään ei ole asetettu syytteeseen.


title: Pakkosterilisointi

text: Brittiläinen sanomalehti The Guardian kertoi vuonna 2007, että Pohjoismaissa arviolta 140 000 saamelaista joutui valtioiden pakkosterilisaation kohteeksi. Pakkosterilisaatiot tehtiin ennen 1970-lukua. Pakkosterilisaatiot olivat osa rodunjalostusohjelmia ja saamelaisia pidettiin rotuna.


title: Pakkosterilisointi

text: Ruotsissa ihmisten pakkosterilisaatio on ollut laitonta vuodesta 2013 alkaen. Maaliskuussa 2018 hallitus päätti maksaa vuosina 1972–2013 pakkosteriloiduille transihmisille jokaiselle 335 000 kruunun eli 22 000–24 000 euron suuruisen korvauksen. Transhenkilöt joutuivat vuoteen 2013 asti läpikäymään sterilisaation, jos he halusivat muuttaa juridista sukupuoltaan. Korvaukseen on oikeutettu arviolta 600–700 ihmistä. Ruotsi on ensimmäinen maa maailmassa, joka on päättänyt maksaa korvauksia transsukupuolisille pakkosterilisaatiosta.


title: Pakkosterilisointi

text: 1920-luvun alusta lähtien Ruotsi oli rotubiologian johtava maa, jonne perustettiin ensimmäinen valtiollinen rotuinstituutti. Vuosia myöhemmin Saksassa perustettiin vastaava instituutti, johon haettiin oppia Ruotsista.


title: Pakkosterilisointi

text: Vuosina 1935–1975 voimassa olleen eugeniikkaohjelman aikana Ruotsissa sterilisoitiin vasten ihmisen tahtoa 63 000 ihmistä, jotka katsottiin sopimattomiksi kansankotiaatteen arvoihin, kuten ihmiset, joilla oli vamma tai he voivat henkisesti pahoin. Sterilisaatiosta 93 % oli naisia ja 7 % miehiä. He olivat etenkin työväenluokkaa. Eugeniikan eli hyväsyntyisyysohjelman mukaan esimerkiksi perinnöllisesti sairaiden ja vajaaälyisten lisääntyminen oli estettävä. Epilepsiaa sairastavat ja kaikki mielisairaalassa olleet pääsivät naimisiin vain, jos suostuivat steriloitaviksi. Mielisairaalat olivat vankilaa tai keskitysleiriä tarkoitukseltaan vastaavia varastointi- ja vangitsemispaikkoja.


title: Pakkosterilisointi

text: Vuonna 1997 ruotsalaisissa historiankirjoissa ja koulukirjoissa ei mainittu enää lähes mitään 40 vuotta kestäneestä pakkosterilisaatiopolitiikasta. Saamelaisiin kohdistunut pakkosterilisaatioita sisältänyt rodunjalostusohjelma paljastettiin julkisuuteen samana vuonna, jolloin valtio järjesti virallisen tutkinnan.


title: Pakkosterilisointi

text: Suomen allekirjoittamat ihmisoikeussopimukset, kuten Istanbulin sopimus, kieltävät pakkosterilisoinnin. Sterilisaation merkitystä ymmärtämättömäksi katsottujen ihmisten pakkosterilisaatiosta ihmisoikeusrikoksena ei kuitenkaan käydä keskustelua, eivätkä sanomalehdet puhu sen olemassaolosta.


title: Pakkosterilisointi

text: Suomessa "vajaavaltaisen" ihmisen, esimerkiksi kehitysvammaisen ihmisen, saa Suomen steriloimislain mukaan pakkosteriloida, jos hänelle määrätty laillinen edustaja hakee sitä Terveydenhuollon oikeusturvakeskukselta eli nykyiseltä Valviralta. Jos henkilö on pysyvästi kykenemätön ymmärtämään sterilisaation merkityksen, lain mukaan toimenpide voidaan suorittaa painavista syistä lain luetteleman listan kohtien 3, 5 tai 6 perusteella, eli silloin, kun raskaus vaarantaisi pakkosteriloitavan hengen tai terveyden; tai on syytä olettaa, että pakkosteriloitavan lapsella olisi tai hänelle kehittyisi vaikea sairaus tai ruumiinvika; tai kun pakkosterilisaation kohteen sairaus tai muu siihen verrattava syy vakavasti rajoittaa hänen kykyään hoitaa lapsia. ""Erittäin painavista syistä"" saa pakkosteriloida alle 18-vuotiaan alaikäisen ilman alaikärajaa.


title: Pakkosterilisointi

text: Pakkosterilisaatioon rinnastetaan lisääntymiskyvyttömyysvaatimus transsukupuolisille ihmisille, jotka vahvistavat juridisen sukupuolimerkintänsä. Translain mukaan juridisen sukupuolimerkintänsä toiseksi vaihtavan täytyy olla steriloitu tai muusta syystä lisääntymiskyvytön. Translakia käsitelleen työryhmän raportin mukaan lain edellyttämäksi steriiliydeksi käy ulkonäköön vaikuttavista hormonihoidoista johtunut lisääntymiskyvyttömyys, joka on palautuva. Sanomalehti Karjalaisen eduskuntaryhmille teettämän kyselyn mukaan kolme neljäsosaa kansanedustajasta kannattaa varmasti tai todennäköisesti lisääntymiskyvyttömyysvaatimuksen poistamista translaista.


title: Pakkosterilisointi

text: Suomi ei nykyisin maksa korvauksia hallituksen pakkosterilisaatiopolitiikan uhreille. Vuonna 2000 Sosiaali- ja terveysministeriön sosiaali- ja terveysalan eettinen neuvottelukunta vastusti korvausten maksamista hallituksen lobotomialeikkausten uhreille sillä perusteella, että se avaisi portin muille ryhmille vaatia korvauksia: esimerkiksi pakkosterilisaation uhreille. Neuvottelukunta piti korvausten maksamista ei-toivottuna. Vuonna 2010 virisi hanke valtion korvausvelvollisuuden laajentamiseksi. Vahingonkorvauslain uudistamisen kuitenkin pelättiin johtavan kestämättömiin kustannuksiin, eikä hanketta viety loppuun. Vuonna 2018 Sosiaalidemokraattiset nuoret on vaatinut valtiota tunnustamaan toimineensa törkeällä tavalla pakkosterilisoimiaan transihmisiä kohtaan, tekemään virallisen anteeksipyynnön ja maksamaan uhreille korvauksia.


title: Pakkosterilisointi

text: T. M. Kivimäen johtama oikeistohallitus sääti lain pakkosterilisoinnista vuonna 1935. Laki syntyi 1920-luvun lopussa asiaa pohtineen komitean mietinnön pohjalta. Siihen kuuluivat oikeusneuvos Walter Andersin, lääkintöneuvos E. J. Horelli, dosentti Arne Palmén ja professori Harry Federley.


title: Pakkosterilisointi

text: Vuosina 1935–1970 Suomessa steriloitiin noin 43 000 ihmistä lääketieteellisten, yli 7 500 rotuhygieenisten, yli 3 000 sosiaalisten ja parisataa muiden syiden perusteella. Valtaosa sosiaalisin perustein pakkosteriloiduista oli aviottomien lapsien äitejä, koska kunnat eivät halunneet lisää köyhäinhoidon hoidettavia. Lääketieteellisistä syistä pakkosteriloidut olivat esimerkiksi ihmisiä, joilla oli mielisairaus, kuten skitsofrenia-diagnoosi, ihmisiä, joilla oli kehitysvamma, tai ”moraalittomina” pidettyjä ihmisiä. Rotuhygieenisillä syillä perusteltavista sterilisaatioista luovuttiin Suomessa vuonna 1969 ja muista pakkosteriloinneista pääosin 1970-luvulla.


title: Wichita Falls

text: Wichita Falls on kaupunki Texasin osavaltiossa Yhdysvalloissa. Se on osa Wichita Fallsin suurkaupunkialuetta. Kaupungin väkiluku oli vuoden väestönlaskennassa 104 553. Wichita Falls kuuluu Wichitan piirikuntaan.


title: Wichita Falls

text: Sheppardin lentotukikohta sijaitsee Wichita Fallsissa.


title: Nummelan lentoturma

text: Nummelan lentoturma on elokuussa 1941 Nummelan lentokentällä tapahtunut lentoturma. Lentolaivue 6:n SB-2 Tupolev-pommikone syöksyi maahan, ja surmansa saivat ohjaaja, luutnantti Anton Karmila ja tähystäjä, luutnantti Untamo Kalervo Seppälä.


title: Nummelan lentoturma

text: Kone oli lähdössä pommituslennolle, kun siihen tuli nousukiidossa moottorivika ja se törmäsi puiden latvoihin ja syöksyi maahan. Kk-ampuja Toivo Armas Peltonen sai vain lieviä vammoja.


title: Nummelan lentoturma

text:
Onnettomuuden muistoksi on lentokentän kiitotien päässä olevaan kiveen kiinnitetty muistolaatta. Muistolaatan hankki Vihdin rintamamiesveteraanit ry 1991.
Muistolaatassa onnettomuuspäivä on 1. elokuuta 1941, onnettomuudesta selviytyneen Toivo Peltosen pojan, Kauko Peltosen kirjoittaman kirjan julkistustilaisuudessa päiväksi oikaistiin 2. elokuuta 1941.


title: Nummelan lentoturma

text: Onnettomuudessa olleiden nimet on myös kentän vastakkaisella puolella olevassa toisessa muistomerkissä "Total Energy".


title: Harjunilurit

text: Harjunilurit ("Carphoborus") on kovakuoriaisten lahkoon kuuluva kaarnakuoriaissuku. Sukuun kuuluu yli 40 lajia, mutta lajimäärä vaihtelee eri lähteissä. Harjunilureita esiintyy lähinnä mäntykasvit-heimon ("Pinaceae") puissa.


title: Pietarin kansainvälinen talousfoorumi

text: Pietarin kansainvälinen talousfoorumi on vuosittain Pietarin kaupungissa Venäjällä järjestettävä lähinnä suuryrityksille ja poliittisille vaikuttajille suunnattu kokoontuminen. Tapahtuma järjestettiin ensimmäisen kerran vuonna 1997. Osallistujia on vuosittain noin kymmenentuhatta. Vuonna 2018 foorumiin osallistuivat muiden muassa Venäjän presidentti Vladimir Putin, Ranskan presidentti Emmanuel Macron, Japanin pääministeri Shinzō Abe, Kansainvälisen valuuttarahaston pääjohtaja Christine Lagarde ja Suomen elinkeinoministeri Mika Lintilä.


title: Pietarin kansainvälinen talousfoorumi

text: Virallinen sivusto


title: Bragi

text: Bragi tai Brage (muinaisnorjaksi "bragr", arvostetuin, taitavin) oli skandinaavisessa mytologiassa Odinin poika sekä runouden ja kaunopuheisuuden jumala. Loki ivasi häntä kerskailijaksi. Bragin vaimo Idunn kasvatti ihmeellisiä omenia, jotka antoivat jumalille ikuisen nuoruuden.


title: Bragi

text: Bragi esiintyy vasta myöhäisemmissä teksteissä, mikä on johtanut epäilyksiin siitä, että Bragi olisikin historiallinen henkilö, skaldi, joka on sittemmin kohotettu myyttiseen asemaan.


title: Christian Guttmann

text: Christian Guttmann on saksalais-australialainen tekoälyn, koneoppimisen ja datatieteen tutkija ja yrittäjä. Hän toimii Thomson Reutersin mukaan tällä hetkellä alansa johtavan IT-yrityksen Tiedon tekoälystä ja datatieteistä vastaavana johtajana. Tiedolla hänen vastuullaan on tekoälyn ja innovaation strategia ja sen toimeenpano. Hän toimii myös apulaisprofessorina New South Walesin yliopistossa Australiassa sekä tutkijana Karoliinisessa instituutissa Ruotsissa. Guttmann on yrittäjä, joka on ollut perustamassa ja työskennellyt useissa tekoälyyn liittyvissä startup-yrityksissä. IBM ja Microsoft ovat sittemmin ostaneet monia näistä yrityksistä. Hän on toimittanut tai kirjoittanut 7 kirjaa, yli 50 julkaisua ja hänellä on 4 tekoälyyn liittyvää patenttia. Guttmann on toiminut keynote-puhujana useissa kansainvälisissä tapahtumissa, ja häntä siteerataan usein pohjoismaisessa ja kansainvälisessä mediassa.


title: Christian Guttmann

text:
Christian Guttmann kasvoi Saksassa ja Australiassa. Hän vietti myös pidemmän aikaa Ruotsissa, jossa hän opiskeli tekoälyä ja psykologiaa 1990-luvun lopulla. Muutettuaan vuosituhannen vaihteessa takaisin Australiaan hän viimeisteli väitöskirjansa. Asuttuaan pidemmän aikaa Melbournessa ja Sydneyssä hän muutti takaisin Ruotsiin vuonna 2014.
Guttmann on omistanut uransa ja elämänsä tekoälyn ja koneoppimisen kehittämiselle. Hän on työskennellyt tekoälyn parissa tutkijana, yrittäjänä ja työntekijänä yli 25 vuoden ajan. Ura alkoi maisterin ja tohtorin tutkinnoista psykologian ja tekoälyn aloilta johtavissa ruotsalaisissa, australialaisissa ja saksalaisissa yliopistoissa (Monash-yliopisto, Tukholman yliopisto, Royal Institute of Technology, Melbournen yliopisto ja Paderbornin yliopisto).


title: Christian Guttmann

text: Hänen tutkimuksensa keskittyy tekoälyyn ja moniagenttijärjestelmiin, esimerkiksi siihen miten tekoälytoimijat tekevät yhdessä optimaalisia päätöksiä.


title: Christian Guttmann

text: Tekoälyn alalla hän on johtava vaikuttaja sosiaalisessa mediassa. Hänellä on yli 10 000 seuraajaa sekä LinkedInissä että Twitterissä.


title: Christian Guttmann

text:
Nordic Artificial Intelligence Institute (NAII) on kansainvälinen riippumaton ja voittoa tavoittelematon järjestö, joka keskittyy tekoälyn vastuulliseen käyttöön sosiaalisen ja taloudellisen hyvinvoinnin edistämiseksi.
NAII on maailmanlaajuinen tekoälyjohtajien liittouma, jossa ovat mukana Yhdysvallat, Kiina, Ruotsi ja Australia. Christian Guttmann oli mukana perustamassa instituuttia tajutessaan, että keinoälyn ymmärtämiselle on valtava tarve sekä liike-elämän että yhteiskunnan näkökulmista – ja olemassa on vain muutamia puolueettomia järjestöjä, jotka voivat tuottaa strategista opastusta valtioille ja liike-elämälle.


title: Christian Guttmann

text:
NAII:n jäsenet tukevat valtionjohtoa ja yritysjohtajia tekoälyä käsittelevien strategisten päätösten tekemisessä sekä yhteiskunnallisissa että taloudellisissa konteksteissa.
Guttmann tukee syöpään liittyviä tietoisuutta lisääviä kampanjoita. Yksi syy tähän on, että hänen isänsä menehtyi syöpään.


title: Christian Guttmann

text: Guttmann toimii vanhempana tutkijana Karoliinisessa instituutissa Ruotsissa (Karolinska Institute). Hän ohjaa väitöskirjaopiskelijoita ja hankkeita, jotka sijoittuvat tekoälyn, terveydenhoidon, diagnoosin ja hoidon välimaastoon, sekä terveydenhuollon johtamiseen ja palveluntarjontaan liittyviä hankkeita. Hän toimii myös apulaisprofessorina New South Walesin yliopistossa Australiassa.


title: Christian Guttmann

text: Guttmann on toiminut tekoälyn vierailevana tutkijana ja kutsuttuna puhujana yli 70 kansainvälisessä instituutissa, yliopistossa ja yrityksessä. Näiden joukossa ovat muun muassa Harvardin yliopisto (USA), Stanfordin yliopisto (USA), Sonyn tutkimuskeskus (Japani), Rey Juan Carlos (Espanja), Frankfurtin yliopisto (Saksa), Canterburyn yliopisto (Uusi Seelanti), Rio Grande do Sulin yliopisto (Porto Alegre, Brasilia), British Telecomin tutkimuslaboratorio (Yhdistyneet Kuningaskunnat), Utrechtin yliopisto (Alankomaat), IBM:n tutkimuskeskus (Kiina) ja Hewlett Packardin tutkimuslaboratorio (Palo Alto, USA).


title: Christian Guttmann

text: Guttmann on osallistunut yli 60 organisaation ja ohjelman toimikuntaan vuoden 1999 jälkeen. Näihin kuuluvat esimerkiksi International Joint Conference on Artificial Intelligence ja International Conference of Autonomous Agents and Multi Agent Systems.


title: Christian Guttmann

text: Hänen tohtorin väitöskirjansa aihe oli "Distributed Artificial Intelligence", mikä liittyy moniagenttijärjestelmiin. Väitöskirja oli nimettynä Autonomous Agent and Multi Agent Systems -palkintoon sekä Australasian Dissertation -palkintoon. Väitöskirjan ohjaajina ja intellektuaalisina esikuvina toimi Professori Michael Georgeff ja väitöskirjan ”yliohjaajana” Professori Judea Pearl. Guttmannin maisterin lopputyö käsitteli nelijalkaisen robottitiimin strategista päätöksentekoarkkitehtuuria. Se palkittiin Ruotsin tekoäly-yhdistyksen kansallisella tekoälypalkinnolla vuonna 1999.


title: Christian Guttmann

text: Guttmann on toiminut tekoälyn ja innovaation toimiala- ja aihejohtajana Saksassa, Ruotsissa, Suomessa, Yhdistyneissä Arabiemiraateissa (Dubai), Australiassa sekä Yhdysvalloissa maailman suurimmissa teknologiayrityksissä mukaan lukien IBM, Tieto, HP, Ericsson ja British Telecom. Hän on johtanut monialaisia tiimejä, joissa on ollut mukana julkisia organisaatioita, sairaaloita ja suuria teollisuusyrityksiä.


title: Christian Guttmann

text:
Guttmann on toiminut puhujana teollisuuden tapahtumissa, esimerkiksi Cebit (Australia), "AI with the Best" (San Francisco), Upgraded (Helsinki), AIMaster (Berliini) ja DigiGov.
Hänen patenttinsa liittyvät tekoälyyn, koneoppimiseen sekä sosiaaliseen ja mobiiliteknologiaan.


title: Christian Guttmann

text: Guttmann on perustanut ja työskennellyt useissa tekoälyyn liittyvissä startup-yrityksissä. Näiden toimiala vaihtelee terveydenhuollosta rahoitussektoriin ja jälleenmyynnistä musiikkisuosituksiin. Yrityksiin kuuluvat esimerkiksi HealthiHabits, AgentArts, IVBAR ja OneStone Technology. IBM ja Microsoft ostivat sittemmin monet yrityksistä, joissa Guttmann perusti tai johti tekoälyyn keskittyvää tiimiä. Guttmann on myös startup-yritysten ja toimitusjohtajien mentori ja enkelisijoittaja, keskittyen erityisesti tekoälyn ja koneoppimisen integrointiin tuotteisiin ja palveluihin.


title: Christian Guttmann

text: Guttmann on ollut myös sivuosanäyttelijä elokuvissa, ja kiinnostunut yhteiskunnallisten ja tieteiselokuvien ohjaamisesta. Hän näytteli esimerkiksi puistossa olevan miehen roolia elokuvassa "The Dream Children", 2015.


title: Irlannin kansanäänestys aborttikiellon kumoamisesta 2018

text: Irlannissa järjestettiin kansanäänestys aborttikiellon kumoamisesta 25. toukokuuta 2018. Abortin laillistamisen puolesta annettiin 66,4 prosenttia äänistä.


title: American Express Global Business Travel

text: American Express Global Business Travel (GBT) on monikansallinen matka- ja kokousohjelmayhtiö, jonka pääkonttori sijaitsee New Jerseyssä. Yhtiöllä on noin 12 000 työntekijää ja toimintaa lähes 120 maassa ympäri maailmaa. Yhtiö ilmoitti 9. helmikuuta 2018 ostavansa Hogg Robinson Groupin (HRG) PLC:n, joka on maailmanlaajuinen matkajärjestelyihin erikoistunut B2B-palveluyritys, jonka koko liikkeeseenlaskettu ja liikkeeseen laskettava tavanomainen osakepääoma.


title: American Express Global Business Travel

text:
American Express Global Business Travel (GBT) tarjoaa yritysten ja matkustajien tapaamisia eri puolilla maailmaa. Yhtiön tuotteita ja palveluita tarjotaan kolmen divisioonan kautta:Travel Management tarjoaa laajan valikoiman tuotteita, työkaluja ja palveluita, joiden avulla yritykset ja heidän matkustajansa voivat hallita business travel varauksen ajankohdasta postilähetysten raportointiin.
American Express -kokouksia ja -tapahtumia auttavat yrityksiä löytämään säästämismahdollisuuksia, parantamaan näkyvyyttä kokouskuluihin ja toimintaan sekä saavuttamaan liiketoiminnan tulokset loppukäyttäjän kautta.
Global Business Consulting toimii yritysten kanssa auttaakseen heitä luomaan matkaohjelmiinsa räätälöityä heidän erityisiin tavoitteisiinsa.


title: American Express Global Business Travel

text: American Express perusti ensimmäisen kerran matkailudivisioona vuonna 1915 ja perusti pian ensimmäiset matkatoimistot.


title: American Express Global Business Travel

text: Maaliskuussa 2014 American Express ilmoitti allekirjoittaneensa sopimuksen Global Business Travelin yhteisyrityksen perustamisesta, jonka mukaan American Express olisi osakkaana yhteisyrityksessä Certaresin johtaman sijoittajaryhmän kanssa. Sopimuksen mukaan American Express -yritys erottaisi GBT-operaatiot omaksi holdingrakenteeksi, mukaan lukien varat ja velat, jotka muodostavat GBT:n, ja jos sopimus sulkeutuu, se säilyttää 50 prosentin omistusosuuden yhteisyrityksessä. Vaihtoehtoisesti sijoittajaryhmä pitää 50 prosenttia 900 miljoonan dollarin sijoitukselle yhteisyritykselle.


title: American Express Global Business Travel

text: American Express ilmoitti 1. heinäkuuta 2014 sulkeneensa yhteisyrityksen maaliskuussa esitetyillä ehdoilla.


title: American Express Global Business Travel

text: American Express Global Business Travel osti Finnairilta liikematka- tapahtumatoimisto SMT Oy:n 1.11.2016.


title: American Express Global Business Travel

text: Helmikuun 9. päivänä 2018 American Express Global Business Travel (GBT) ilmoitti ostavansa Hogg Robinson Groupin (HRG) PLC:n, joka on maailmanlaajuinen matkanjärjestäjille erikoistunut B2B-palveluyritys. Hankinta edellyttää kilpailunrajoitusten ja muiden lakisääteisten hyväksyntöjen vastaanottamista ja sen odotetaan sulkeutuvan vuoden 2018 toisella neljänneksellä. Sekä American Express GBT että HRG ovat tehneet merkittäviä investointeja ihmisiin ja teknologiaan viime vuosina. Yhdistelmäryhmä tarjoaa asiakkaille ja matkustajille entistä kattavamman valikoiman matkahallintatuotteita ja -palveluita. Yrityskaupan odotetaan nopeuttavan kasvua hyödyntämällä täydentäviä jalanjälkiä ja ratkaisuja, jotka tarjoavat asiakkaille lisäetuja ja luodaan kyky yhdistää kaksi edistyksellistä matkustusteknologiaa ja kehitysympäristöjä parempien tuotteiden ja palveluiden luomiseksi asiakkaiden ja matkustajien palvelemiseksi.


title: American Express Global Business Travel

text: Valitettavasti aiheesta löytyy lähinnä englannin kielellä olevia artikkeleita, koska Suomessa toimintaa edustaa SMT.


title: Petri Hulkko

text: Petri Jussi Mikael Hulkko (s. 26. syyskuuta 1961 Juuka) on suomalainen kenraaliluutnantti. Hulkko on toiminut maavoimien komentajana 1. elokuuta 2017 lähtien. Tätä ennen hän työskenteli maavoimien esikunnassa eri tehtävissä, viimeksi esikuntapäällikkönä vuoden 2017 alusta. Hulkon edeltäjä maavoimien komentajana oli kenraaliluutnantti Seppo Toivonen.


title: Petri Hulkko

text: Juukassa syntynyt Hulkko valmistui kadettikoulusta vuonna 1984. Hän on toiminut muun muassa Utin jääkärirykmentin komentajana vuosina 2004–2008 ja puolustusministerin sotilasneuvonantajana vuosina 2008–2011, ja siirtyi maavoimien esikuntaan 2011. Hulkko ylennettiin prikaatinkenraaliksi vuonna 2012, kenraalimajuriksi vuonna 2016 ja kenraaliluutnantiksi vuonna 2018.


title: Petri Hulkko

text: Petri Hulkko ja rockmuusikko Antti Hulkko ovat serkuksia.


title: Gallemosen suolöytö

text: Gallemosen suolöytö on Randersin lähellä Djurslandissa Pohjois-Jyllannin Tanskassa vuonna 1887 tehty löytö, joka sisälsi erilaisia pronssista ja kuparista valmistettuja esineitä. Nämä ovat toistaiseksi Tanskan vanhimmat ajoitetut metalliesineet. Esineet ovat joutuneet maahan ilmeisesti votiivilahjana, kun jumalille uhrattiin jotain arvokasta. Esineet löysivät kaksi karjapaimenina ollutta poikaa.


title: Gallemosen suolöytö

text: Geologisten tutkimuksien mukaan entinen suo oli tapahtuneen aikana avovetinen lampi. Koska löytö tehtiin turvemaasta, tulkitaan löytö aina votiiviuhriksi. Uhraukset pudotettiin veteen vähintään 50 metriä rannasta joko veneestä tai ruuhesta käsin. Uskonnollinen tapa oli vielä yleinen Etelä-Skandinavian pronssikaudella ja sen jälkeen rautakaudella. Tapahtuman jälkeen seuraavien satojen vuosien aikana lammen luonnontilassa on tapahtunut suuri muutos, kun se ensin kasvoi umpeen ja sitten kuivui laidunmaaksi.


title: Gallemosen suolöytö

text: Löytö sisälsi 21 pronssista ja kuparista valmistettua esinettä, joiden yhteispaino oli 11,735 kilogrammaa. Joukossa ei ollut romua, vaan ne olivat kaikki lähes ehjiä mutta käytettyjä esineitä. Se sisälsi yhdeksän rengasta, yhdeksän kirveenterää ja kolme kaksipyöräisten vaunujen osaa.


title: Gallemosen suolöytö

text: Kirveen terät olivat tyypiltään reunuskirveitä, joiden reunus oli varsin matala. Yhden kirveen koristekuviot viittaavat alkuperään Britteinsaarilta. Muut esineet vaikuttavat olevan Keski-Saksasta tai Tanskasta. Kaikki kirveen terät olivat käytettyjä. Osalla oli teroittmisesta johtuvaa terän lyhenemistä ja muilla kirveillä oli muita vaurioita kuten esimerkiksi lohkeamisia.


title: Gallemosen suolöytö

text: Kirveenterien kemialliset analyysit tuottivat vertailukelpoisia tuloksia. Yksi kirves oli valmistettu Britanniassa sikäläisistä raaka-aineista. Yksi kirves oli metalliseokseltaan keskieurooppalaista kuparia ja sen mallikin viittasi samaan suuntaan. Muut kirveet olivat kotimaista valmistetta ja ne oli valmistettu sekoittamalla erilaisten esineiden pronssia keskenään.


title: Gallemosen suolöytö

text: Kaksipyöräisen vaunun pyöreästä tangosta ja kuparista valmistetut metalliosat ovat löydön suurin yllätys. Kaksi tankoa olivat 31,9 ja 30,6 senttimetriä pitkät. Tankojen päissä oli koukkumaiset kiinnitysosat, jotka oli valettu yhdeksi kappaleeksi. Kolmas vaununosa oli lyhyempi ja litteän muotoinen. Kolmen osan yhteispanoksi tulee 2,9 kilogrammaa kuparia. Vaununosille ei tunneta muita vastineita mistään. Lähin vastine on löydetty Tutankhamonin hautakammiosta Egyptistä. Vaunujen ulkonäkö on tunnettu myös eräistä antiikin astioiden pintaan maalatuista koristekuvituksia. Kesy hevonen esiteltiin Etelä-Skandinaviassa sikäläisen pronssikauden aluksi. Voi kuitenkin olla, ettei kaikilla ollut vielä kivikaudella käytettävissään hevosia ja hevoselle kaksipyöräisiä vaunuja. Sillä saatettiin kuitenkin ratsastaa tai vetää esimerkiksi nelipyöräisiä vaunuja. Täytyy kuitenkin muistaa, että ruotsalaisissa kalliopiirroksissa esiintyy kaksipyöräisiä vaunuja, mutta niiden ajoitus on tätä löytöä myöhäisempi. Jos kaksipyöräisen vaunujen osat olikin hankittu vain metallin takia, voidaan sama motiivi liittää kuluneiden kirveenterien hankintaan ja säilytykseen. Ne olivat raaka-ainetta uusille itsevaletuille esineille.


title: Gallemosen suolöytö

text: Löytö on ajoitettu noin 2000 eaa. eli se sijoittuu myöhäiselle neoliittiselle kivikaudelle.


title: Gallemosen suolöytö

text: Tämä löytö valaisee, mikä tilanne oli Jyllannissa myöhäisellä neoliittisella kivikaudella. Täällä osattiin jo valaa itsekin kirveitä, mikäli käytössä oli vähintään romupronssista. Vastaavanalinen Pilen kätkö on löytynyt myös Ruotsista. Kauppasuhteet olivat sellaisia, että jyllantilaiset saivat käsiinsä sekä brittiläistä että keskieurooppalaista tuotantoa. Keskieuroopassa kauppaa käyvä osapuoli oli joku taho Únětice-kulttuurin väestöstä. Siltä oli hankittu ainakin yksi kirves, vaununosat ja kaikki käsi- ja kaularenkaat.


title: Formula 2 Monacon Grand Prix 2018

text: Formula 2 Monacon Grand Prix 2018 oli Formula 2 -kauden 2018 neljäs osakilpailu, joka ajettiin 25.–26. toukokuuta Monacon katuradalla Monacossa.


title: Samuli Bryggare

text: Samuli Bryggare (s. 10. maaliskuuta 1991) on suomalainen moniottelija. Häntä valmentavat Harri Laiho ja hänen isänsä Arto Bryggare, joka on entinen aitajuoksija ja SDP:n kansanedustaja. Bryggaren äiti on entinen pika- ja keskimatkojen juoksija Lotta Bryggare. Bryggaren ennätys kymmenottelussa on 7402 pistettä vuodelta 2014 ja seitsenottelussa 5535 pistettä samalta vuodelta. Bryggare opiskelee oikeustieteen maisteriksi Helsingin yliopiston oikeustieteellisessä tiedekunnassa. Bryggare harrastaa muun muassa pyöräilyä, koripalloa, luistelua ja tietokonepelien pelaamista.


title: Ivan Triesault

text: Ivan Triesault (synt. Johann Constantin Treisalt, viroksi myös Juhan Treisalt, Tallinna, Vironmaan kuvernementti, Venäjän keisarikunta – 3. tammikuuta 1980 Los Angeles, Kalifornia, Yhdysvallat) oli pitkän uran Hollywoodissa tehnyt elokuvanäyttelijä, jonka molemmat vanhemmat olivat syntyisin Hiidenmaalta.


title: Ivan Triesault

text: Triesault saapui Yhdysvaltoihin siirtolaisena vuonna 1916. Hänen näyttämöuransa alkoi baletista ja tanssiteatterista New Yorkissa. Filmiuralle Triesault siirtyi vuonna 1943, kun ohjaaja Michael Curtiz löysi hänet Broadwayltä marsalkka Mihail Tuhatševskin rooliin elokuvaan Tehtäväni Moskovassa (Mission to Moscow). Hänen tunnetuimmat roolinsa olivat ”herramiesnatsi” Eric Mathis Alfred Hitchcockin elokuvassa Notorious – kohtalon avain (1946) ja Erich von Stroheimin innoittama veteraaniohjaaja Von Ellstein Vincente Minnellin melodraamassa Särkyneiden haaveiden kaupunki (1952).


title: Ivan Triesault

text: Ura elokuvien ja tv-sarjojen sivurooleissa, tyyppinä erityisesti korkeat upseerit tai herrasmiehet, jatkui katkeamattomana 1960-luvun loppuun saakka. Triesault nähtiin myös useissa lännensarjoissa ja esimerkiksi Batmanissa. Hänen viimeiseksi roolikseen jäi kuningas Encyclopedia Britannican kouluille tuottamassa kasvatuksellisessa lyhytfilmissä "The Lady, or the Tiger?" (1970).


title: Oscar Martel

text: Oscar Martel (helmikuu 1848 L'Assomption – 1924 Chicago) oli kanadalainen viulisti ja musiikkipedagogi. Hän voitti ensipalkinnon jousikvartettikategoriassa Liègen kuninkaallisessa konservatoriossa vuonna 1870. Hänen opettajiensa joukossa olivat hänen isoisänsä Pierre Martel, Jules Hone ja Henri Vieuxtemps. Kriitikot vertasivat häntä aikansa suurimpiin viulisteihin. Muun uransa ohessa Martel myös teki lukuisia viulusävellyksiä, jotka ovat jääneet julkaisemattomiksi. Hän kuoli tapaturmaisesti kaasuvuodon seurauksena.


title: Independence (Missouri)

text: Independence on kaupunki Missourin osavaltiossa, Yhdysvalloissa. Se on osa Kansas Cityn suurkaupunkialuetta. Kaupungin väkiluku oli vuoden väestönlaskennassa 116 830. Independece kuuluu Jacksonin piirikuntaan.


title: Monstranssi

text: Monstranssi on astia, jota käytetään katolisessa kirkossa siunatun ehtoollisleivän kantamiseen. Monstranssit otettiin käyttöön Ranskassa ja Saksassa 1300-luvulla, jolloin ne muotoiltiin pyhäinjäännöslippaiden kaltaisiksi. Astia kehittyi nykyisenkaltaiseen muotoonsa 1500-luvun aikana.


title: Ely (Nevada)

text: Ely on kaupunki Nevadan osavaltiossa, Yhdysvalloissa. Kaupungin väkiluku oli vuoden väestönlaskennassa 4 255. Ely kuuluu White Pinen piirikuntaan ja se on piirikunnan hallintokeskus.


title: Paradise (Nevada)

text: Paradise on epäitsenäinen asutuskeskus Clarkin piirkunnassa, Nevadassa, Yhdysvalloissa. Se perustettiin 8. joulukuuta 1950. Paradise sijaitsee Las Vegasin vieressä ja sen väkiluku oli vuoden väestönlaskennassa 223 167.


title: Paradise (Nevada)

text: Paradisessä sijaitsee McCarranin kansainvälinen lentoasema, Nevadan yliopisto, Las Vegas ja suurin osa Las Vegas Stripistä.


title: Tartto (täsmennyssivu)

text: Tartto () tarkoittaa muun muassa seuraavaa:


title: Laakakirves

text: Laakakirves on alkeellinen pronssista valumuottiin valamalla valmistettu ohutteräinen kirves, joka on todennäköisesti ollut työkirves. Siitä tunnetaan myös kuparista valmistettuja varhaisia neoliittisen kivikauteen ajoittuvia muotoja. Laakakirveet olivat Itämeren itäpuolella harvinaisuuksia tai niitä ei tuotu tänne ollenkaan. Suomesta tai Virosta ei tunneta yhtään löytyöä. Kirvestyyppi on kupari- ja pronssimetallisina esiintynyt yleisenä Lähi-Idässä ja Euroopassa, ja erityisesti täällä Skandinavian pronssikaudella Etelä-Ruotsissa ja Tanskan alueella, ensin kuparisina ja sitten pronssisina terinä.


title: Laakakirves

text: Kirveellä on esiintymisalueellaan erikielisiä vastineita: , ja .


title: Laakakirves

text: Neoliittisella kivikaudella otettiin kupari uutena materiaalina käyttöön samalla periaatteella kuin kivimateriaali. Luonnonkuparista valmistettiin kivikirveen muotoisia työvälineitä takomalla, jotka vartettiin puuvarteen vanhalla tavalla sitomalla ne kiinni. Tämä on tapahtunut ensimmäiseksi Lähi-Idässä, Anatoliassa tai Kaukasuksella noin 3000 eaa. tai myöhemmin. Kun kuparia opittiin valamaan, saatettiin kirves vielä taota valun jälkeen ja lisäksi lämpökarkaista ennen käyttöä. Valaminen mahdollisti, metallin plastisesta luonteestaan johtuen, kehittyä edelleen ja sama kehitys jatkui siirryttäessä kuparista pronssiin.


title: Laakakirves

text: Oscar Montelius selvitti pronssikirveiden kehitysvaiheet Skandinavian pronssikaudella jo 1800-luvun puolella. Ensimmäinen reunuskirveeseen johtanut työkirveen tyyppi oli laakakirves, joka oli kuin tasapaksua kupari- tai pronssilevyä, joka oli kirveen muotoinen. Laakakirveellä oli pitkä varsi, joka työnnettiin halkaistuun puuhun ja sidottiin narulla siihen kiinni. Ratkaisu ei ollut kovin hyvä, sillä tätä kokeiltaessa puun varsi halkeaa helposti ja iskettäessä terä kääntyy lopulta vinoon. Vinoon kääntymistä ehkäistiin reunuksilla, jossa varren sivuille valettiin pienet korokkeet. Nyt puuvarsi sai reunuksista tukea eikä terä enää iskettäessä kääntynyt vinoon. Voidaankin sanoa, että reunuskirves on laakakirveen eräs kehitysmuoto, joka ei poikkea aluksi kovinkaan paljon laakakirveestä. Ongelmaksi jäi vielä puuvarren halkeaminen. Sitä yritettiin ehkäistä valamalla varren puoliväliin olka. Olka otti vastaan iskun eikä antanut puuvarren liikkua eteenpäin. Kokeiltaessa tätä kirvestä, on senkin huomattu halkaisevan puuvarsia. Lopullinen ratkaisu varren halkeiluun oli putkikirves.


title: Laakakirves

text: Nykyisessä Romaniassa ja Bulgariassa Tonavan alajuoksulla sekä Prutin ja Dnestrin varsilla, ja Karpaattien länsipuolella Unkarissa, Slovakiassa ja Tsekeissä, käytettiin kuparikirveitä piikirveiden rinnalla 4500–3800 eaa. Ensimmäinen löytö, jossa oli selvästi käytetty kuparimalmista valmistettua kuparia, on ajoitettu 4850 eaa. Kuparisten laakakirveiden käyttö levisi Gumelniţa-Karanovon, Varnan, Tripoljen, Lengyelin ja Bodrogkeresztúrin kulttureissa. Romanian ympäristön pronssikausi alkoi 2500–2200 eaa. Ezeron kulttuurissa, jolloin kaikki valmistajat siirtyivät käyttämään pronssia.


title: Laakakirves

text: Brittein saarilla alkoi metalliesineiden valmistaminen 2500–2200 eaa., jolloin ensimmäisten esineiden jälkeen niiden määrä lisääntyi hitaasti. Silloin valmistetut kuparikirveet olivat laakakirveitä ja matalareunuksisia reunuskirveitä, jotka Stuart Needham luokittelee luokkiin 1–4. Noin 2200 eaa. alkaen kirveetkin valmistettiin pronssista, joka oli silloin keksitty. Luokka 5 onkin jo täysin kehittynyt reunuskirves, joita alkoi esiintyä 1800 eaa.


title: Laakakirves

text: Ruotsin Malmöstä löydetystä Pilen kätkössä oli 12 reunuskirvestä ja yksi oli laakakirves. Se on ajoitettu Skandinavian pronssikauden periodille I eli 1700–1500 eaa.


title: Sykloni Mekunu

text: Sykloni Mekunu oli 25.–26. toukokuuta 2018 Arabianlahdella muodostunut alueelle poikkeuksellisen voimakas sykloni, joka aiheutti maissa tuhoa ensin Sokotran saarella, sitten Jemenin itäosassa ja Omanin Dhofarin maakunnassa erityisesti Raysutin ja Salalan kaupungeissa. Siellä ilmoitettiin sataneen jopa 278 millimetriä vuorokaudessa, mikä vastaa normaalisti alueen parin vuoden sademäärää. Niin ikään Sokotran lentokenttä vaikuttaa tuhoutuneen myrskyssä. Aallonkorkeuden arvellaan ylittäneen kymmenen metriä. Tuulennopeus on ollut yli 100 kilometriä tunnissa. Kuolonuhreiksi vahvistettiin 28.5. vähintään 13.


title: Luunjan kunta

text: Luunjan kunta sijaitsee Keski-Virossa Tartumaan maakunnassa.


title: Luunjan kunta

text: Kunta Tarton itäpuolella rajoittuen etelässä Kastreen ja Kambjaan, lännessä Tarton kaupunkiin sekä pohjoisessa Tarton kuntaan ja Peipsiääreen. Emajoki on noin 25 kilometrin matkalla Luunjan ja Kambjan rajajokena.


title: Luunjan kunta

text: Vuoden 2017 kuntauudistuksessa Luunjan hallinnollinen asema ei muuttunut. Luunjassa on 4 503 asukasta (1.1.2018).


title: Luunjan kunta

text: Kunta muodostuu Luunjan pienkauppalasta (alevik) sekä 20 kylästä (küla). Kunnan keskuspaikka on Luunjan pienkauppala.


title: Kivipankki

text: Kivipankki on arkkitehti Ilmari Launiksen suunnittelema rakennus Jämsän keskustassa. Julkisivusta vastasi taiteilija Josef Alanen. Nimensä mukaisesti Kivipankki rakennettiin alunperin pankin toimitiloiksi. Materiaalina käytettiin paikallista harmaata graniittia. Rakennus valmistui 1913 ja se vihittiin käyttöön keväällä 1914.


title: Kivipankki

text: Nimen "Kivipankki" rakennus sai jo ennen valmistumistaan; kaikkinensa Kivipankin rakennustyömaa oli aikansa Jämsässä ainutkertainen. Talon virallinen nimi oli alkuaan Jämsän kunnan Säästöpankki. Jämsän Säästöpankki siirsi toimintansa uusiin tiloihin 1960-luvulla, jolloin pankkitoiminta Kivipankin tiloissa loppui. Rakennus saneerattiin perin pohjin 1990-luvulla, minkä jälkeen se on palvellut taidegalleriana.


title: Kivipankki

text: Tyyliltään Kivipankki on jugendin ja kansallisromantiikan yhdistelmä. Sen graniittiseinät hakattiin karkeiksi. Muita Kivipankin arkkitehtoniseen ilmeeseen vaikuttavia ratkaisuja ovat mansardikatto erkkereineen ja talon Seppolankadun puoleiseen päätyyn rakennettu torni.


title: Kivipankki

text: Kivipankki rakennettiin suhteellisen neitseelliseen ympäristöön noin 250 metriä Jämsänjoesta länteen. 1900-luvun kuluessa Jämsän ydinkeskusta kasvoi joen itäpuolelle muutama sata metriä Kivipankista idän suuntaan. Jämsän ensimmäinen hissillinen kerrostalo, niin kutsuttu Viiskulman kerrostalo, kohosi Kivipankin länsipuolelle vuonna 1954, joten sen varjo lankeaa iltapäivisin Kivipankin ylle - etenkin keväisin ja syksyisin. Etelän ja pohjoisen suuntiin Kivipankista avautuu verraten avoin viherkäytävä.


title: Höder

text: Höder tai Hödr on skandinaavisessa mytologiassa Odinin ja Friggin poika sekä Balderin kaksoisveli. Höder on sokea, eikä hän arvioi muita heidän ulkoisen olemuksensa vaan sisäisen arvonsa mukaan. Höderin nimi (muinaisnorjaksi Hǫðr) merkitsee "taistelu" tai "kamppailu".


title: Höder

text: Höderin veli Balder alkoi nähdä pahaenteisiä unia omasta kuolemastaan ja masentui niistä. Balder oli jumalten suosikki, ja Frigg lähetettiinkin hankkimaan maailman kaikilta esineiltä ja olioilta valan, etteivät ne koskaan vahingoittaisi hänen poikaansa. Mutta Frigg ei pyytänyt valaa misteliltä, koska ajatteli sen olevan liian pieni ja merkityksetön. Loki sai myöhemmin kuulla asiasta.


title: Höder

text: Eräänä päivänä jumalat huvittelivat ja heittelivät aseita kohti haavoittumatonta Balderia. Silloin Loki houkutteli Höderin sinkoamaan Balderia kohti mistelinoksasta tehdyn keihään. Loki yksin tiesi, että se oli ainut ase, joka pystyisi tappamaan Balderin. Lokin petkuttama Höder teki ehdotuksen mukaan ja Balder kuoli. Balder joutui laskeutumaan manalan valtakuntaan Heliin, vaikka oli ennustettu, että Balder ja Höder yhdistyisivät ragnarökin jälkeen syntyvässä uudessa maailmassa.


title: Ranskan avoin tennisturnaus 2018 – miesten kaksinpeli

text: Rafael Nadal oli turnauksen puolustava mestari ja voitti turnauksen tänä vuonna jo 11:nnen kerran. Hän voitti loppuottelussa Dominic Thiemin.


title: Ranskan avoin tennisturnaus 2018 – naisten kaksinpeli

text: Jeļena Ostapenko oli turnauksen puolustava mestari, mutta hävisi ensimmäisellä kierroksella Kateryna Kozlovalle.


text: Simona Halep voitti turnauksen loppuottelussa Sloane Stephensin. Tämä oli Halepin ensimmäinen Grand Slam -turnausvoitto urallaan.


text: Simona Halep (mestari)


title: Peipsiäären kunta

text: Peipsiäären kunta sijaitsee Keski-Virossa Tartumaan maakunnassa.


title: Peipsiäären kunta

text: Kunta sijaitsee Tarton koillispuolella rajoittuen etelässä Kastreen ja Luunjaan, lännessä Tarton kuntaan, pohjoisessa Mustveehen ja idässä Peipsijärveen.


title: Peipsiäären kunta

text: Peipsiäären kunta muodostettiin vuoden 2017 kuntauudistuksessa yhdistämällä vanha Peipsiäären kunta, Kallasten kaupunki, Alastkiven ja Varan kunnat sekä Jõgevamaan Pala uudeksi Peipsiäären kunnaksi. Kunnassa on 5 676 asukasta (1.1.2018).


title: Peipsiäären kunta

text: Kunta muodostuu Kallasten epäitsenäisestä kaupungista (linn, asustusüksus), Alatskiven, Kasepään, Kolkjan ja Varnjan pienkauppaloista (alevik) sekä 84 kylästä (küla). Kunnan keskuspaikka on Alatskiven pienkauppala.


title: Pentti Järvinen (nuortenkirjailija)

text: Pentti Järvinen (s. 15. toukokuuta 1940 Lappeenranta) on suomalainen lasten- ja nuortenkirjailija. Hän on julkaissut teoksia nimimerkillä P. O. Järvinen yhdessä Osmie Järvisen kanssa.


title: Pentti Järvinen (nuortenkirjailija)

text:
Omalla nimellä:
Nimimerkillä "P. O. Järvinen":


title: Kanavanippu RTRS-2 (Venäjä)

text: Kanavanippu RTRS-2 (Venäjä) on Venäjän televisio- ja radiolähetinverkosto RTRS:n (Rossijskaja televizionnaja i radioveštšatelnaja set) operoima Venäjän maanpäällisen digitaalisen televisioverkon kanavanippu, jota välitetään DVB-T2 teknologialla UHF-taajuusalueen kanavilla. Kanavanippuun kuuluu kymmenen maksutonta tv-kanavaa.


title: Kanavanippu RTRS-2 (Venäjä)

text: RTRS-2 kanavanipun lähettämisessä käytetään SFN-teknologiaa (Single Frequency Network), joka mahdollistaa saman lähetystaajuuden käyttämisen useamman lähekkäin olevan lähetysaseman kesken. Kanavanipun lähetyksiä voi vastaanottaa paikoin myös Suomen puolella valtakunnanrajan läheisyydessä Etelä- ja Pohjois-Karjalassa sekä Kymenlaaksossa.


title: Kanavanippu RTRS-2 (Venäjä)

text: Tekniset tiedot:


title: Kanavanippu RTRS-2 (Venäjä)

text: Etelä- ja Pohjois-Karjalan sekä Kymenlaakson vastaisella Suomen lähialueella sijaitsevat lähetysasemat:


title: Kanavanippu RTRS-2 (Venäjä)

text: Karjalan tasavalta, Lahdenpohjan piiriKarjalan tasavalta, Sortavalan piiriLeningradin alue, Viipurin piiri


title: Kanavanippu RTRS-2 (Venäjä)

text: Leningradin alue, Käkisalmen piiriTelevisiokanavat (kanavanumero, TV-kanava)


title: Albert Chamberland

text: Albert Chamberland (12. lokakuuta 1886 Montreal – 4. huhtikuuta 1975 Montreal) oli kanadalainen viulisti, kapellimestari, tuottaja, pedagogi ja säveltäjä. Hän opiskeli viulunsoittoa Jean Duquetten ja myöhemmin McGillin konservatoriossa Alfred De Sèven johdolla. Hän debytoi solistina vuonna 1904.


title: Albert Chamberland

text: Chamberland toimi muun muassa Montrealin sinfoniaorkesterissa ja Dubois-jousikvartetissa. Hänen oppilaidensa joukossa olivat Alexander Brott, Norman Herschorn ja Lucien Martin. Hänen mukaansa on nimetty katu Montrealissa.


title: Tarton kunta

text: Tarton kunta sijaitsee Keski-Virossa Tartumaan maakunnassa.


title: Tarton kunta

text: Kunta sijaitsee Tarton pohjoispuolella rajoittuen etelässä Luunjaan, Tarton kaupunkiin ja Elvaan, lännessä Viljandiin, pohjoisessa Põltsamaahan, Jõgevaan ja Mustveehen sekä idässä Peipsiääreen.


title: Tarton kunta

text:
Tarton kunta muodostettiin vuoden 2017 kuntauudistuksessa yhdistämällä vanha Tarton kunta,
Laevan ja Piirissaaren kunnat sekä Tabivere Jõgevamaalta uudeksi Tarton kunnaksi. Kunnassa on 10 676 asukasta (1.1.2018).


title: Tarton kunta

text: Kunta muodostuu Kõrvekülan, Lähten, Tabiveren, Vahin, Vasulan ja Äksin pienkauppaloista (alevik) sekä 71 kylästä (küla). Kunnan keskuspaikka on Kõrvekülan pienkauppala.


title: Tarton kunta

text: Valtatie 2 Tallinnasta Tarttoon ja valtatie 3 Jõhvista Tarttoon kulkevat Tarton kunnan kautta. Rautatie Tapasta ja Tallinnasta Tarttoon kulkee kunnan kautta.


title: Putkikirves

text: Putkikirves (myös Onsikirves) on nimitys metallisesta kirveen tyypistä, joka oli käytössä pronssi- ja rautakaudella. Se valmistettiin pronssista valamalla ja raudasta takomalla. Rautainen kirvesmalli valmistettiin lähinnä pronssisen esikuvansa ja käyttötottomuksien takia ja se oli lyhytikäinen tyyppi. Rautaisena putkikirveenä se korvautui nopeasti rautaisella reikä- eli silmäkirveellä. Putkikirveen huippukausi on myöhäispronssikausi.


title: Putkikirves

text: Suomen kielessä on käytössä kaksi nimitystä: "putkikirves" ja "onsikirves" ("onsikeltti"). Tieteen termipankissa putkikirveellä tarkoitetaan rautaisia ja onsikirveellä pronssisia kirveitä . Molemmista kirvestyypeistä on käytössä levinneisyysalueellansa monia erikielisiä nimityksiä: , , , ja .


title: Putkikirves

text: Oscar Montelius selvitti pronssikirveiden kehitysvaiheet Skandinavian pronssikaudella jo 1800-luvun puolella. Ensimmäinen reunuskirveeseen johtanut työkirveen tyyppi oli laakakirves, joka oli kuin tasapaksua kupari- tai pronssilevyä, joka oli kirveen muotoinen. Laakakirveellä oli pitkä varsi, joka työnnettiin halkaistuun puuhun ja sidottiin narulla siihen kiinni. Ratkaisu ei ollut kovin hyvä, sillä tätä kokeiltaessa puun varsi halkeaa helposti ja iskettäessä terä kääntyy lopulta vinoon. Vinoon kääntymistä ehkäistiin reunuksilla, jossa varren sivuille valettiin pienet korokkeet. Nyt puuvarsi sai reunuksista tukea eikä terä enää iskettäessä kääntynyt vinoon. Voidaankin sanoa, että reunuskirves on laakakirveen eräs kehitysmuoto, joka ei poikkea aluksi kovinkaan paljon laakakirveestä. Ongelmaksi jäi vielä puuvarren halkeaminen. Sitä yritettiin ehkäistä valamalla varren puoliväliin olka. Olka otti vastaan iskun eikä antanut puuvarren liikkua eteenpäin. Kokeiltaessa tätä olkakirvestä, on senkin huomattu halkaisevan puuvarsia. Lopullinen ratkaisu varren halkeiluun oli putkikirves.


title: Putkikirves

text: Putkikirves vartettiin samalla tavalla kuin vartettiin kaikki edeltävät metallikirvestyypit. Ensimmäisiin eurooppalaisiin putkikirveisiin tarvittiin suurinakin vähemmän pronssia kuin sitä edeltäviin tyyppeihin. Kehittyessään ne kuitenkin valmistettiin lyhemmiksi ja lopulta ne olivat käytännössä pelkkiä teriksi ilman pitkää holkkia.


title: Putkikirves

text: Putkikirveen alkuhistoria on enimmäkseen hämärän peitossa. Osa tutkijoista esittävät, että putkikirves keksittiin Lähi-Idässä ja toiset ehdottavat Mustameren rannikkoa. Ensimmäiset putkikirveet valmistettiin todennäköisesti Lähi-Idässä Persian alueella 3000 eaa. jälkeen. Koska esineellä ei ole ollut vastineita kivikirveiden joukossa, voidaan helposti uskoa, että putkikirves on keksitty ainostaan kerran ja että se olisi sitten levinnyt muualle. Toisaalta, myös keihäät vartettiin putkeen, joten periaatteelinen idea oli jo olemassa. Putkikirves valmistettiin aluksi kuparisesta laakakirveestä taivuttamalla sen sivut putkeksi ja varttamalla se sitten syntyneeseen putkeen. Pronssikirveissä tuo putki saatiin aikaan valamalla. Sumerit kehittivät putkikirveen valamalla se pronssiin. Siitä on kuva Vulturesin steelassa (ajoitetaan 2600–2350 eaa.) ja egypiläisille se esiteltiin taisteluissa Hyksoja vastaan 1700 eaa. Pohjoisessa Siperian taigan alueille pronssinkäsittelytaito levisi varhain ja siellä se levisi Jeniseiltä Skandinaviaan ulottuvan kauppaverkoston välityksellä. Kauppaverkosto tunnetaan Seima-Turbino -ilmiönä, mikä ajoitetaan 2200–1600 eaa. Alueella sijaitsivat muun muassa Abashevon-, Andronovon-, Srubnajan- ja Sintashtan kulttuurit. Seima-Turbinon alueelta tunnetaan ensimmäinen putkikirves Seiman kirveen nimellä ja sellaisenaan se levisi idästä Itämeren itärannoille ja Suomeen. Eurooppaan putkikirves löytyy valmiina ideana Karpaattien itäalueella nykyisessä Romaniassa noin 1400 eaa. ja Karpaattien länsipuolelle noin 1300 eaa. ja se näyttäisi levinneen sieltä joka puolelle Eurooppaan lyhyessä aikaa. Viime aikoina on esitetty löytöjä, jotka todistavat sen olleen käytössä jo 1600 eaa. tai varhaisemmin. Suomeen tuli putkikirveitä myös lännestä Skandinavian pronssikauden kulttuurista. Suomalaisia putkikirveitä on löydetty nelisenkymmentä, joista 25 on läntisiä malleja ja loput itäisiä. Vanhimmat Suomesta löydetyt putkikirveet ovat Monteliuksen periodilta II ja olkakirveet poistuivat putkikirveiden yleistyttyä periodilla III. Virossa kirveet on ajoitettu pronssikauden periodeille III–VI. Pitkävartiset ovat ajalta III–IV (1100–900 eaa.) ja lyhyemmät V–VI (noin 600 eaa.) .